
[bookmark: _Toc234196237]UVOD

Trgovina ljudima predstavlja jedno od najtežih kršenja ljudskih prava i kompleksan oblik organizovanog kriminala koji ima ozbiljne i dugotrajne posljedice po fizičko, psihičko i socijalno stanje žrtava. Uprkos značajnom napretku u razvoju normativnog i institucionalnog okvira, trgovina ljudima i dalje predstavlja prisutan i ozbiljan izazov u Bosni i Hercegovini, sa izraženim trendom porasta broja identificiranih domaćih žrtava, među kojima djeca čine značajan udio, posebno u slučajevima prisilnog prosjačenja, radne eksploatacije i drugih oblika zloupotrebe.

U prethodnim godinama evidentiran je kontinuiran broj žrtava trgovine ljudima koje su koristile usluge smještaja u skloništima, uz oscilacije u obimu i trajanju boravka. Tako je u 2023. godini zbrinuto 148 žrtava sa ukupno 8.835 korisničkih dana, u 2024. godini 45 žrtava sa 3.661 korisničkim danom, dok je u 2025. godini evidentirano 60 žrtava sa 8.094 korisnička dana. Istovremeno, finansijska sredstva izdvojena za ovu namjenu bilježe trend rasta – sa približno 130.000 KM u 2023. godini, na oko 210.000 KM u 2024. godini, odnosno oko 190.000 KM u 2025. godini, ali i dalje u potpunosti ne prate stvarne potrebe sistema zaštite.

Sistem zaštite žrtava trgovine ljudima u Bosni i Hercegovini zasniva se na saradnji nadležnih institucija i organizacija civilnog društva kroz referalni mehanizam, koji obuhvata identifikaciju, upućivanje, zaštitu i reintegraciju žrtava. U tom sistemu, skloništa za žrtve trgovine ljudima imaju ključnu ulogu u osiguravanju hitnog i sigurnog smještaja, kao i pružanju sveobuhvatne podrške koja uključuje psihosocijalnu, zdravstvenu i pravnu pomoć, te podršku u procesu oporavka i reintegracije.

Dosadašnja praksa pokazuje da postoje značajne razlike u kapacitetima, dostupnosti i kvalitetu usluga koje pružaju skloništa, kao i izazovi u pogledu održivog finansiranja, standardizacije procedura i dugoročne podrške žrtvama. Međunarodni monitoring mehanizmi, uključujući evaluacije Grupe eksperata za borbu protiv trgovine ljudima (GRETA), kontinuirano ukazuju na potrebu jačanja dostupnosti, kvaliteta i održivosti specijaliziranih usluga za žrtve trgovine ljudima, kao i uspostavljanja jasnih i primjenjivih minimalnih standarda.

U Bosni i Hercegovini, pružanje pomoći i zaštite žrtvama trgovine ljudima regulisano je relevantnim zakonima i podzakonskim aktima, uključujući Pravila o zaštiti žrtava i svjedoka žrtava trgovine ljudima i propise koji uređuju postupanje prema stranim žrtvama. U skladu sa tim okvirom, žrtve se, nakon identifikacije, upućuju u skloništa radi osiguranja njihove sigurnosti, zaštite od daljeg iskorištavanja i omogućavanja oporavka.

Ministarstvo sigurnosti Bosne i Hercegovine, putem javnog poziva, vrši odabir organizacija koje pružaju usluge smještaja i podrške žrtvama trgovine ljudima, te osigurava finansijska sredstva za njihov rad u skladu sa raspoloživim budžetskim sredstvima. U tom kontekstu, postoji potreba za jasno definisanim kriterijima i minimalnim uslovima koje pružaoci usluga moraju ispunjavati kako bi mogli učestvovati u ovom procesu i osigurati kvalitetnu i sigurnu uslugu za korisnike.

S obzirom na nadležnosti Ministarstva sigurnosti Bosne i Hercegovine, ovaj dokument ne predstavlja normativni akt kojim se propisuju obavezujući minimalni standardi na nivou države, već definiše skup minimalnih uslova i kriterija koje pružaoci usluga smještaja moraju ispuniti kako bi bili odabrani putem javnog poziva za pružanje usluga smještaja i podrške žrtvama trgovine ljudima i ostvarili pravo na finansiranje iz budžetskih sredstava.

Svrha ovog dokumenta je da osigura ujednačen, transparentan i kvalitetan pristup u procesu odabira pružalaca usluga, te da doprinese unapređenju kvaliteta smještaja i podrške žrtvama trgovine ljudima u skloništima. Definisanjem minimalnih uslova i kriterija, nastoji se osigurati da usluge pružaju organizacije koje raspolažu adekvatnim kapacitetima, stručnim kadrom i uspostavljenim procedurama, u skladu sa principima zaštite ljudskih prava, pristupa usmjerenog na žrtvu i najboljeg interesa djeteta.

Izradu ovog dokumenta podržali su partnerski i stručni kapaciteti u okviru regionalnog projekta: “Sigurno utočište: Proširivanje resursa skloništa za žrtve trgovine ljudima na Zapadnom Balkanu”. Ministarstvo sigurnosti Bosne i Hercegovine izražava zahvalnost međunarodnoj organizaciji World Vision u Bosni i Hercegovini na pruženoj tehničkoj i projektnoj podršci u procesu izrade standarda, kriterija i pratećih dokumenata, kroz angažman stručnih konsultanata i facilitaciju konsultativnog procesa. Stručni doprinos eksternih konsultanata i partnerskih organizacija odnosio se isključivo na tehničku, analitičku i savjetodavnu podršku u pripremi nacrta dokumenata, u skladu sa zahtjevima i metodologijom definisanom od strane Ministarstva sigurnosti Bosne i Hercegovine. Svi sadržaji ovog dokumenta, uključujući standarde, kriterije i prateće odredbe, predstavljaju isključivo institucionalni akt Ministarstva sigurnosti Bosne i Hercegovine, koje snosi konačnu odgovornost za njegov sadržaj, usvajanje i primjenu. Učešće partnerskih organizacija i eksternih stručnjaka ne predstavlja prenos nadležnosti niti uticaj na proces odlučivanja, već isključivo doprinos jačanju institucionalnih kapaciteta i unapređenju sistema zaštite žrtava trgovine ljudima.

1. [bookmark: _Toc234196238]Definicije i pojmovi

Trgovina ljudima[footnoteRef:1] znači vrbovanje, prevoz, prebacivanje, skrivanje ili prijem osoba, putem prijetnje ili upotrebe sile ili drugih oblika prisile, otmice, prevare, obmane, zloupotrebe moći ili teškog položaja ili davanja ili primanja novca ili koristi kako bi se postigla pristanak osobe koja ima kontrolu nad drugom osobom, u cilju eksploatacije. Eksploatacija obuhvata, kao minimum, eksploataciju prostitucije drugih lica ili druge oblike seksualne eksploatacije, prisilan rad ili pružanje usluga, služenje, ropstvo ili praksu sličnu ropstvu ili vađenje ljudskih organa. [1:  Definicija preuzeta iz člana 4. Konvencije Vijeća Evrope o akciji protiv trgovine ljudima (CETS No. 197).] 


Pristanak žrtve na namjeravanu eksploataciju nema značaj kada je korištena bilo koja od navedenih mjera.

Vrbovanje, prevoz, premještanje, skrivanje ili prihvat djeteta u svrhu eksploatacije smatra se trgovinom ljudima i kada ne uključuje navedena sredstva.

Vrbovanje u kontekstu trgovine ljudima podrazumijeva pridobijanje osobe putem različitih oblika obmane, prevare, zloupotrebe povjerenja ili drugih oblika manipulacije, u svrhu njenog iskorištavanja.

Eksploatacija podrazumijeva iskorištavanje osoba kroz prostituciju ili druge oblike seksualnog zlostavljanja, prisilni rad ili prisilno pružanje usluga, prisilno prosjačenje, ropstvo ili prakse slične ropstvu, uklanjanje organa, prisilni brak i bilo koje druge oblike zloupotrebe[footnoteRef:2]. [2:  Ibid 20;] 


Žrtva trgovine ljudima je svako fizičko lice koje je bilo predmet trgovine ljudima.

Potencijalna i/ili pretpostavljena žrtva trgovine ljudima je osoba za koju postoje razumni osnovi da je bila izložena trgovini ljudima, ali čiji status još nije formalno potvrđen od strane nadležnih pravosudnih organa.[footnoteRef:3]  [3:  Član 10 (2) „Svaka strana će osigurati da, ako nadležni organi imaju opravdane razloge vjerovati da je osoba bila žrtva trgovine ljudima, ta osoba neće biti uklonjena sa svoje teritorije sve dok nadležni organi ne završe proces identifikacije žrtve krivičnog djela predviđenog u članu 18. ove Konvencije…”] 


Dijete je svaka osoba mlađa od osamnaest godina.

Djeca bez pratnje su djeca koja su odvojena od roditelja i drugih srodnika i o kojima se ne stara punoljetna osoba koja je prema zakonu ili običaju odgovorna za staranje o djetetu. 

Djeca odvojena od roditelja su djeca koja nisu u pratnji roditelja ili od svog zakonskog ili uobičajenog staratelja, ali mogu biti u pratnji drugih srodnika.

Najbolji interes djeteta je osnovni princip kojim se osigurava da se u svim odlukama koje se odnose na prioritet daje njegovoj dobrobiti, sigurnosti i razvoju.

Procjena najboljeg interesa djeteta je stručni postupak u kojem se, u konkretnom slučaju, utvrđuju i vrednuju relevantni faktori radi zaštite prava, sigurnosti i dobrobiti djeteta. Određivanje najboljeg interesa djeteta je formalna, multidisciplinarna procedura koja se provodi u složenim slučajevima radi donošenja konačne odluke u najboljem interesu djeteta.[footnoteRef:4] [4:  U skladu sa Smjernicama za procjenu i utvrđivanje najboljeg interesa djeteta i Općim komentarom br. 14 Komiteta za prava djeteta.] 

Prisilni rad djece je svaki rad ili uslugu koja se od djeteta zahtijeva pod prijetnjom bilo kakve kazne i na koju dijete nije dobrovoljno pristalo.[footnoteRef:5]  [5:  U skladu sa Konvencijom Međunarodne organizacije rada br. 29 o prisilnom radu.] 


Štetni rad djece je rad koji ugrožava zdravlje, razvoj ili dostojanstvo djeteta, ometa njegovo obrazovanje ili negativno utiče na njegov fizički, mentalni, duhovni ili socijalni razvoj.[footnoteRef:6] [6:  U skladu sa Konvencijom o pravima djeteta, član 32.] 


Diskriminacija je svako različito postupanje (isključenje, ograničenje ili davanje prednosti), u odnosu na pojedince ili grupe, kao i njihove članove porodice ili osobe povezane s njima, bilo otvoreno ili prikriveno, na osnovu rase, boje kože, nacionalnog ili etničkog porijekla i pripadnosti, jezika, vjerskog ili političkog uvjerenja, spola, seksualne orijentacije, imovinskog statusa, rođenja, zdravstvenog statusa, bračnog statusa ili drugih ličnih karakteristika, koje ima za svrhu ili posljedicu ugrožavanje ili onemogućavanje ostvarivanja prava i sloboda na ravnopravnoj osnovi.[footnoteRef:7] [7: Smjernice o postupanju regionalnih monitoring timova za borbu protiv trgovine ljudima u Bosni i Hercegovini, Ministarstvo sigurnosti BiH/MFS-EMMAUS (2009), http://msb.gov.ba/anti_trafficking/dokumenti/prirucnici/?id=6068; ] 


Identifikacija je postupak u kojem obučeno osoblje i kvalificirani stručnjaci (policija, inspekcije rada, granična policija, imigracijske vlasti, ambasade, konzulati, itd.) u saradnji sa specijaliziranim nevladinim organizacijama prepoznaju potencijalne žrtve trgovine ljudima na osnovu prikupljenih informacija i indikatora, te utvrđuju njihov status i osiguravaju pristup potrebnoj zaštiti i podršci.

Samoidentifikacija je proces u kojem osoba sama prepoznaje i opisuje iskustva eksploatacije, na osnovu kojih nadležni stručnjaci ili ovlaštene osobe procjenjuju da li se radi o potencijalnoj žrtvi trgovine ljudima.

Žrtva trgovine ljudima je fizičko lice koje su pravosudni organi u postupku identifikacije identifikovali kao žrtvu trgovine ljudima[footnoteRef:8]. [8:  Ibid; ] 


Informirani pristanak podrazumijeva dobrovoljnu odluku potencijalne ili identifikovane žrtve trgovine ljudima,  donesenu na osnovu potpunih i razumljivih informacija o njenim pravima i dostupnim uslugama u svim fazama zaštite. Informisani pristanak je ključni uslov za provođenje aktivnosti predviđenih minimalnim standardima.[footnoteRef:9] [9:  Ibid; ] 


Period refleksije/razmatranja predstavlja vremenski okvir u trajanju od 30 dana tokom kojeg se žrtvi omogućava oporavak, oslobađanje od uticaja trgovca ljudima i donošenje informirane odluke o daljnjim koracima, uključujući saradnju sa nadležnim organima. Tokom ovog perioda žrtva se ne može protjerati iz zemlje i ima pravo na zaštitu i podršku[footnoteRef:10]. [10:  Ibid;] 


Upućivanje uključuje osobe upućene na program koji provodi nekoliko agencija ili drugih aktera, koji se ponašaju pristojno i sugeriraju da bi to mogle biti potencijalne ili identificirane žrtve trgovine ljudima. Upućivanja također uključuju osobe koje su putem programa upućene agenciji, instituciji, organizaciji ili stručnom osoblju kako bi primile intervenciju ili drugi oblik podrške, nakon stručne procjene rizika, ranjivosti ili zaštitnih faktora vezanih za tu osobu[footnoteRef:11]. [11:  Ibid;] 


Referal/upućivanje je proces usmjeravanja potencijalne ili identifikovane žrtve trgovine ljudima nadležnim institucijama, organizacijama ili stručnom osoblju radi pružanja odgovarajuće zaštite, podrške i usluga, na osnovu procjene rizika i potreba.

Referalni mehanizam (mehanizam upućivanja) podrazumijeva formalni ili neformalni sistem saradnje između institucija i organizacija koji omogućava pravovremenu identifikaciju, procjenu, upućivanje, pružanje zaštite i pomoći potencijalnim ili identifikovanim žrtvama trgovine ljudima[footnoteRef:12]. [12:  Ibid;] 


Reintegracija je proces podrške žrtvi trgovine ljudima u ponovnom uključivanju u društvo kroz osiguravanje sigurnosti, pristupa pravima, uslugama i održivim životnim rješenjima, s ciljem sprječavanja ponovne viktimizacije.

Rehabilitacija je proces oporavka žrtve trgovine ljudima kroz pružanje psihološke, socijalne i druge potrebne podrške, s ciljem njenog psihičkog i fizičkog oporavka.

Repatrijacija je proces sigurnog i dostojanstvenog povratka strane žrtve trgovine ljudima u zemlju porijekla, uz osiguranje potrebne podrške i zaštite.

Resocijalizacija je proces podrške žrtvi trgovine ljudima u razvoju i jačanju socijalnih, životnih i funkcionalnih vještina potrebnih za samostalno i sigurno funkcionisanje u društvu.

Nadležne institucije predstavljaju sve državne, entitetske, kantonalne i općinske organe u BiH koji imaju zakonom propisane nadležnosti da koordiniraju ili provode aktivnosti na prevenciji i suzbijanju trgovine ljudima, odnosno nadležni su za pružanje pomoći i zaštite. 

Specijalizovane organizacije su registrovana udruženja ili fondacije (nevladine organizacije) s kapacitetom za identifikaciju, zaštitu i pružanje pomoći žrtvama i svjedocima žrtava, a koje su zaključile protokole o saradnji u aktivnostima u vezi sa borbom protiv trgovine ljudima s nadležnim institucijama ili su članovi/ice koordinacionih timova u BiH.

2. [bookmark: _Toc234196239]Pravni okvir

[bookmark: _Toc234196240]2.1. Međunarodni propisi i drugi relevantni izvori

Međunarodni pravni okvir u oblasti borbe protiv trgovine ljudima zasniva se na univerzalnim i regionalnim instrumentima koji obavezuju države da osiguraju prevenciju, zaštitu žrtava i krivično gonjenje počinilaca.
Osnovni međunarodni instrument predstavlja Palermski protokol, koji daje jedinstvenu definiciju trgovine ljudima i uspostavlja tzv. „tri P“ pristup – prevenciju, zaštitu žrtava i krivično gonjenje počinilaca, uz poseban naglasak na zaštitu djece. Protokol dalje daje međunarodno prihvaćenu definiciju trgovine ljudima, koja obuhvata radnje, sredstva i svrhu eksploatacije, uspostavlja princip da pristanak žrtve nije relevantan ukoliko su korištena sredstva prinude, uvodi poseban standard zaštite djece, prema kojem je za postojanje trgovine djecom dovoljna sama svrha eksploatacije, te naglašava značaj međunarodne saradnje i uloge civilnog društva. 

Konvencija Vijeća Evrope o borbi protiv trgovine ljudima (Varšava, 2005) predstavlja ključni regionalni instrument koji dodatno razvija standarde Palermskog protokola, sa snažnim fokusom na ljudska prava žrtava. Konvencija stavlja žrtvu u središte sistema zaštite, uvodi obavezu njene pravovremene identifikacije i osiguravanja sveobuhvatne podrške, uključujući medicinsku, psihološku, socijalnu i pravnu pomoć, kao i tzv. period oporavka i razmišljanja, tokom kojeg se žrtvi omogućava da donese informisanu odluku o saradnji sa nadležnim organima, bez pritiska ili prijetnje deportacijom.

Posebna pažnja posvećena je zaštiti djece, uz obaveznu primjenu principa najboljeg interesa djeteta i osiguranje adekvatnog smještaja, obrazovanja i dugoročne podrške.

U oblasti pravosuđa, Konvencija obavezuje države da inkriminišu trgovinu ljudima, osiguraju efikasne istrage i krivično gonjenje počinilaca, te garantuju žrtvama pristup pravdi, uključujući pravo na pravnu pomoć i naknadu štete.

Konvencija uspostavlja i mehanizam nadzora kroz GRETA. U trećem evaluacijskom izvještaju o Bosni i Hercegovini (2022), istaknuta je potreba daljeg jačanja sistema borbe protiv trgovine ljudima, posebno u pogledu zaštite prava žrtava, unapređenja pristupa pravdi i efikasnosti mehanizama zaštite, kao i osiguravanja dugoročne socijalne i ekonomske reintegracije. Ključne preporuke odnose se na unapređenje informisanja žrtava o njihovim pravima, uključujući pravo na podršku, pravnu pomoć i naknadu štete, uz osiguranje dostupnosti informacija na jeziku koji razumiju, te jačanje sistema besplatne pravne pomoći i kapaciteta pravosudnih institucija za rad sa žrtvama trgovine ljudima.

Veliki značaj u procesu uspostavljanja standarda za zaštitu i podršku žrtvama trgovine ljudima imaju i direktive Evropske unije, a posebno Direktiva 2012/29/EU Evropskog parlamenta i Vijeća o uspostavljanju minimalnih standarda o pravima, podršci i zaštiti žrtava krivičnih djela. Ova direktiva zasniva se na principu da se žrtve moraju tretirati sa poštovanjem, osjetljivošću i bez diskriminacije, te uspostavlja ključna prava, uključujući pravo na pravovremene i razumljive informacije, pristup besplatnim i povjerljivim uslugama podrške, kao i zaštitu od sekundarne viktimizacije. Direktiva posebno naglašava obavezu provođenja individualne procjene potreba žrtve, kako bi se osigurale odgovarajuće mjere zaštite, naročito za djecu i druge posebno ranjive kategorije. Takođe jača procesna prava žrtava u krivičnom postupku, uključujući pravo na učešće, pravnu pomoć, tumačenje i prevođenje, te pravo na naknadu štete. Poseban akcenat stavljen je na primjenu principa najboljeg interesa djeteta u svim postupcima koji uključuju djecu.

Na ove standarde se nadovezuje Direktiva 2011/36/EU Evropskog parlamenta i Vijeća o sprječavanju i suzbijanju trgovine ljudima i zaštiti žrtava, koja predstavlja ključni instrument EU u oblasti borbe protiv trgovine ljudima. Ova direktiva unapređuje krivičnopravni okvir, proširuje definiciju trgovine ljudima, uvodi strožije sankcije i jača institucionalnu saradnju, uz poseban fokus na zaštitu djece i drugih ranjivih grupa. Dodatno unapređenje ovog okvira donosi Direktiva (EU) 2024/1712 Evropskog parlamenta i Vijeća o izmjenama Direktive 2011/36/EU o sprječavanju i suzbijanju trgovine ljudima i zaštiti žrtava, kojom se odgovara na savremene oblike ovog krivičnog djela. Ovom direktivom dodatno se precizira i proširuje pojam eksploatacije, koji sada izričito obuhvata i prisilne brakove i nezakonita surogatstva (eksploataciju u vezi sa surogat majčinstvom), uz već postojeće oblike eksploatacije. Direktiva takođe uvodi kriminalizaciju svjesnog korištenja usluga žrtava trgovine ljudima, jača mjere za borbu protiv trgovine ljudima u digitalnom okruženju, te dodatno unapređuje mehanizme rane identifikacije, zaštite i podrške žrtvama, posebno djece. Poseban naglasak stavljen je na osiguranje pristupa obrazovanju, rehabilitaciji i dugoročnoj socijalnoj i ekonomskoj reintegraciji žrtava.
U oblasti ljudskih prava, značajnu ulogu imaju Evropska konvencija o ljudskim pravima, praksa Evropskog suda za ljudska prava, kao i međunarodni ugovori UN-a, uključujući CEDAW konvenciju i Konvenciju o pravima djeteta, koji osiguravaju zaštitu od eksploatacije i rodno zasnovanog nasilja.


[bookmark: _Toc234196241]2.2. Pravni okvir u Bosni i Hercegovini

Pravni okvir u Bosni i Hercegovini u oblasti zaštite žrtava trgovine ljudima zasniva se na ustavnom, krivičnopravnom i sektorskom zakonodavstvu, kao i strateškim dokumentima koji usmjeravaju koordinisano djelovanje nadležnih institucija.

Ustav Bosne i Hercegovine garantuje primjenu najvišeg nivoa međunarodno priznatih ljudskih prava i osnovnih sloboda, uključujući direktnu primjenu Evropske konvencije o ljudskim pravima, te garantuje se uživanje prava i sloboda bez diskriminacije po bilo kom osnovu.

Krivični zakon Bosne i Hercegovine[footnoteRef:13], kao i krivični zakoni Federacije Bosne i Hercegovine[footnoteRef:14], Republike Srpske[footnoteRef:15] i Brčko distrikta[footnoteRef:16], propisuju krivično djelo trgovine ljudima i predstavljaju osnov za krivično gonjenje počinilaca. Međunarodna trgovina ljudima regulisana je Krivičnim zakonom Bosne i Hercegovine, dok su oblici trgovine ljudima bez međunarodnog elementa uređeni krivičnim zakonima entiteta i Brčko distrikta. [13:  KZ BiH („Sl. Glasnik BiH“, br. 3/2003, 32/2003 – ispr., 37/2003, 54/2004, 61/2004, 30/2005, 53/2006, 55/2006, 8/2010, 47/2014, 22/2015, 40/2015, 35/2018, 46/2021, 31/2023 i 47/2023)]  [14:  Krivični zakon Federacije Bosne i Hercegovine (“Sl. novine FBiH”, br. 36/2003, 21/2004 – ispr., 69/2004, 18/2005, 42/2010, 42/2011, 59/2014, 76/2014, 46/2016, 75/2017, 31/2023 i 58/2025)]  [15:  Krivični zakonik Republike Srpske (“Službeni glasnik Republike Srpske”, broj:64/2017, 104/2018-odluka US, 15/2021, 89/2021,
73/2023, “Sl.glasnik BIH”, br. 9/2024 – odluka US, “Sl. Glasnik RS” 105/2024 – odluka US, 19/2025, SL. glasnik BiH”, br. 14/2025 – odluka US BiH, “Sl. Glasnik RS”, br. 31/2025 i 85/2025 – odluka US i 25/26)]  [16:  Krivični zakon Brčko Distrikta Bosne i Hercegovine (“Sl. Glasnik Brčko Distrikta BiH”, br. 19/2020 – prečišćen tekst i 14/2024)] 


Svi krivični zakoni u velikoj mjeri preuzimaju definiciju trgovine ljudima iz Palermskog protokola, čime je osigurana osnovna usklađenost sa međunarodnim standardima, iako određene razlike postoje. U Krivičnom zakonu Bosne i Hercegovine definicija trgovine ljudima ne obuhvata izričito prisilno prosjačenje kao oblik eksploatacije. Nasuprot tome, krivični zakonici Republike Srpske i Brčko distrikta eksplicitno i šire definišu oblike eksploatacije, uključujući, između ostalog, seksualno iskorištavanje, prisilni rad ili usluge, prisilno prosjačenje, ropstvo ili odnos sličan ropstvu, služenje, prisilni brak, prisilnu sterilizaciju, oduzimanje organa, kao i druge oblike iskorištavanja. U poređenju sa zakonodavstvom Republike Srpske i Brčko distrikta, Krivični zakon Federacije Bosne i Hercegovine ne obuhvata pojedine specifične oblike, poput prisilnog braka.
Krivični zakonik Republike Srpske i Krivični zakon Brčko distrikta propisuju i posebna krivična djela trgovine djecom i organizovane trgovine ljudima, dok u zakonodavstvu Federacije Bosne i Hercegovine ne postoji posebno krivično djelo trgovine djecom kao izdvojena kategorija, već je ono obuhvaćeno u okviru osnovnog krivičnog djela trgovine ljudima.

U svim zakonima važi princip da pristanak žrtve na eksploataciju nema pravni značaj ukoliko su korištena sredstva prinude, obmane ili zloupotrebe.

Kaznena politika je stroga, te se minimalne kazne za osnovni oblik krivičnog djela kreću od tri godine zatvora u Republici Srpskoj do pet godina u Federaciji Bosne i Hercegovine i Brčko distriktu, dok su za djela počinjena na štetu djece propisane strožije minimalne kazne, u rasponu od pet (RS) do deset godina zatvora (FBiH i BD BiH).

Zakonima o krivičnom postupku Bosne i Hercegovine[footnoteRef:17], Federacije BiH[footnoteRef:18], Republike Srpske[footnoteRef:19] i Brčko distrikta BiH[footnoteRef:20] uređena su pravila postupanja nadležnih organa u krivičnim postupcima. U ovim zakonima koristi se termin „oštećeni“ koji označava osobu čije je lično ili imovinsko pravo krivičnim djelom povrijeđeno ili ugroženo. Iako se termin „žrtva trgovine ljudima“ ne koristi izričito, ova lica se prepoznaju kroz status oštećenog, te ostvaruju prava propisana za žrtve i svjedoke u krivičnom postupku. [17:  Zakon o krivičnom postupku BiH („Službeni glasnik Bosne i Hercegovine”, br. 3/2003, 32/2003 - ispr, 36/2003, 26/2004, 63/2004, 13/2005, 48/2005, 46/2006, 29/2007, 53/2007, 58/2008, 12/2009, 16/2009, 53/2009 - dr. zakon, 93/2009, 72/2013 i 65/2018)]  [18:  Zakon o krivičnom postupku Federacije BiH ("Službene novine Federacije BiH", br. 35/2003, 56/2003 - ispravka, 78/2004, 28/2005, 55/2006, 27/2007, 53/2007, 9/2009, 12/2010, 8/2013, 59/2014 i 74/2020)]  [19:  Zakon o krivičnom postupku RS („Službeni glasnik RS“,broj: 53/2012, 91/2017, 66/2018 i 15/2021)]  [20:  Zakon o krivičnom postupku BD BiH („Službeni glasnik BD BiH“, broj: 34/2013 - prečišćen tekst, 27/2014, 3/2019 i 16/2020)] 


Oštećenom je osigurano pravo na informisanje o njegovim pravima i statusu, pristup besplatnoj pravnoj pomoći, zaštita identiteta i privatnosti, kao i zaštita od sekundarne viktimizacije, uključujući mogućnost svjedočenja u zaštićenim uslovima uz psihosocijalnu podršku. U okviru krivičnog postupka, oštećeni može ostvarivati imovinskopravni zahtjev, koji se može odnositi na naknadu materijalne i nematerijalne štete, povrat stvari ili poništavanje određenog pravnog posla. Zahtjev se podnosi tužiocu ili sudu, najkasnije do završetka glavnog pretresa, čime se omogućava ostvarivanje prava oštećenog u okviru krivičnog postupka, bez potrebe za pokretanjem posebnog parničnog postupka.

Zakoni o zaštiti i postupanju sa djecom i maloljetnicima u krivičnom postupku u Federaciji Bosne i Hercegovine, Republici Srpskoj i Brčko distriktu propisuju posebnu zaštita djece kao naročito ranjive kategorije u krivičnim postupcima. Ovi zakoni polaze od principa najboljeg interesa djeteta i tretiraju dijete kao posebno osjetljivu kategoriju kojoj je potrebna pojačana zaštita tokom cijelog postupka, uključujući postupanje specijalizovanih tužilaca i sudija za maloljetnike. Izričito je propisana zaštita privatnosti djeteta, uključujući zabranu objavljivanja identiteta ili podataka koji mogu dovesti do njegove identifikacije, kao i isključenje javnosti u postupcima koji se odnose na djecu. Način ispitivanja djeteta zasniva se na zaštiti dostojanstva i sprječavanju sekundarne viktimizacije, te podrazumijeva ispitivanje uz prisustvo stručnog lica, u posebno prilagođenim uslovima, uključujući mogućnost svjedočenja putem video linka, kao i zabranu direktnog kontakta sa osumnjičenim ili optuženim, osim ako to nije u najboljem interesu djeteta.

Zakoni o zaštiti svjedoka pod prijetnjom i ugroženih svjedoka[footnoteRef:21] predstavljaju dopunski pravni okvir koji osigurava dodatnu zaštitu lica uključenih u krivične postupke u situacijama kada postoji povećan rizik po njihovu sigurnost. Za razliku od opštih procesnih garancija propisanih zakonima o krivičnom postupku, ovi zakoni predviđaju posebne mjere zaštite koje se primjenjuju u slučajevima visokog rizika, što je od posebnog značaja u predmetima trgovine ljudima. Ove mjere uključuju zaštitu identiteta, svjedočenje u zaštićenim uslovima, ograničenje kontakta sa optuženim, kao i pružanje psihološke i druge stručne podrške, uz mogućnost primjene fizičke zaštite i zaštite članova porodice svjedoka. [21:  Zakon o zaštiti svjedoka pod prijetnjom i ugroženih svjedoka („Službeni glasnik BiH“, broj: 21/2003, 61/2004 i 55/2005 - ispr.)] 


Zakon o strancima[footnoteRef:22] predstavlja jedan od ključnih propisa za zaštitu stranih žrtava trgovine ljudima, jer uređuje njihov boravak, prava, mjere zaštite i način postupanja nadležnih organa. Njegova primjena je posebno važna jer su žrtve trgovine ljudima često strani državljani bez regulisanog statusa. Zakon propisuje obavezu nadležnih organa da identifikuju žrtve trgovine ljudima i osiguraju im posebnu zaštitu i pomoć, uključujući smještaj, zdravstvenu i psihološku podršku, kao i druge oblike pomoći neophodne za oporavak. Istim članom uvodi se i institut perioda oporavka i razmišljanja u trajanju od najmanje 30 dana, tokom kojeg žrtva ne može biti udaljena iz Bosne i Hercegovine, s ciljem njenog oporavka i donošenja odluke o saradnji sa nadležnim organima. [22:  Zakon o strancima („Službeni glasnik Bosne i Hercegovine“, broj: 88/2015, 34/2021 i 63/2023)] 


Primjena Zakona o strancima dodatno je razrađena Pravilnikom o zaštiti stranaca žrtava trgovine ljudima[footnoteRef:23], dok je postupanje prema domaćim žrtvama uređeno Pravilima o zaštiti žrtava i svjedoka žrtava trgovine ljudima, državljana Bosne i Hercegovine[footnoteRef:24]. Ovi podzakonski akti uspostavljaju jasan hodogram postupanja nadležnih institucija, te propisuju minimalne standarde i prava žrtava, uključujući pristup smještaju, zdravstvenoj i psihološkoj podršci, pravnoj pomoći, kao i mjere zaštite identiteta, sigurnosti i dostojanstva žrtava tokom postupka. [23:  Službeni glasnik Bosne i Hercegovine, broj: 79/16]  [24:  Službeni glasnik BiH, broj: 66/07] 


S ciljem uspostavljanja referentnog okvira za ujednačeno i koordinisano postupanje u zaštiti žrtava trgovine ljudima, Ministarstvo za ljudska prava i izbjeglice Bosne i Hercegovine donijelo je Minimalne standarde za podršku žrtvama trgovine ljudima, posebno djeci u Bosni i Hercegovini[footnoteRef:25], koji obuhvataju standarde zaštite žrtava u pojedinim fazama postupanja, kao i opšte standarde primjenjive na sve faze zaštite, a namijenjeni su nadležnim institucijama i ustanovama uključenim u sistem zaštite. Standardi obuhvataju mjere podrške kao što su siguran smještaj, zdravstvena, psihosocijalna i pravna pomoć, obrazovanje, zaštita identiteta i sigurnosti žrtava, kao i druge mjere usmjerene na oporavak, rehabilitaciju i reintegraciju žrtava trgovine ljudima. [25:  https://www.sigurnodijete.ba/wp-content/uploads/2025/10/Minimalni-standardi-za-podrsku-zrtvama-trgovine-ljudima-posebno-djeci-u-BiH-2021.-godina.pdf] 


Na državnom nivou, Zakon o pružanju besplatne pravne pomoći[footnoteRef:26] uređuje ostvarivanje ovog prava pred institucijama Bosne i Hercegovine, pri čemu su strane žrtve trgovine ljudima eksplicitno prepoznate kao korisnici i imaju pravo na sve oblike pravne pomoći. Na entitetskom nivou, u Republici Srpskoj žrtve trgovine ljudima su također prepoznate kao korisnici ovog prava, dok je u Federaciji Bosne i Hercegovine oblast uređena kantonalnim propisima, a u Brčko distriktu Bosne i Hercegovine posebnim zakonom. [26:  Zakon o pružanju besplatne pravne pomoći (“Službeni glasnik Bosne i Hercegovine“, broj: 83/2016)] 


Zakoni iz oblasti socijalne zaštite u Bosni i Hercegovini imaju ključnu ulogu u pružanju podrške žrtvama trgovine ljudima. U Republici Srpskoj žrtve trgovine ljudima su prepoznate kao korisnici socijalne zaštite, uz mogućnost korištenja različitih usluga, uključujući smještaj u prihvatilišta i skloništa. U Federaciji Bosne i Hercegovine ova oblast je uređena okvirnim i kantonalnim zakonima, pri čemu se žrtve uglavnom prepoznaju kroz šire kategorije korisnika socijalne zaštite. U Brčko distriktu Bosne i Hercegovine zaštita se također ostvaruje kroz opšte odredbe zakona o socijalnoj zaštiti.

Zakoni iz oblasti zdravstvene zaštite u Bosni i Hercegovini omogućavaju ostvarivanje prava na zdravstvenu zaštitu žrtvama trgovine ljudima, prvenstveno kroz opšte odredbe koje se odnose na socijalno ugrožene i ranjive kategorije, uključujući pristup hitnoj i osnovnoj zdravstvenoj zaštiti.

Zakoni iz oblasti obrazovanja osiguravaju pravo na obrazovanje za svu djecu, uključujući djecu žrtve trgovine ljudima, što predstavlja važan element njihove zaštite i dugoročne reintegracije u društvo.

Strateški okvir u oblasti borbe protiv trgovine ljudima u Bosni i Hercegovini definisan je Strategijom suprotstavljanja trgovini ljudima u Bosni i Hercegovini 2024–2027[footnoteRef:27] i pratećim akcionim planovima, koji utvrđuju prioritete, mjere i aktivnosti nadležnih institucija u oblasti prevencije, zaštite žrtava i krivičnog gonjenja počinilaca. Strategija uspostavlja koordinaciju svih relevantnih aktera na svim nivoima vlasti, uključujući nadležne institucije i organizacije civilnog društva, te predviđa donošenje akcionih planova na nižim nivoima vlasti koji detaljno razrađuju mjere, aktivnosti i odgovornosti. Poseban fokus stavljen je na prevenciju, ranu identifikaciju žrtava, naročito djece i drugih ranjivih grupa, unapređenje multisektorske saradnje, kao i jačanje sistema zaštite i dugoročne podrške žrtvama. [27:  https://trgovinaljudima.ba/materijal/strategija-suprotstavljanja-trgovini-ljudima-u-bosni-i-hercegovini-2024-2027/ ] 



[bookmark: _Toc227767261][bookmark: _Toc234196242]I  Minimalni standardi

3. [bookmark: _Toc234196243]Osnovni principi rada pružaoca usluga

Nevladine organizacije koje upravljaju skloništima za smještaj i zbrinjavanje žrtava trgovine ljudima svoj rad moraju bazirati na sljedećim osnovnim principima rada pružaoca usluga:

[bookmark: _Toc234196244]3.1. Pristup zasnovan na ljudskim pravima koja pripadaju žrtvama trgovine ljudima

Višestruki međunarodni pravni okviri uspostavljaju obavezu za države da štite ljudska prava pozitivnim i nediskriminatornim akcijama, uključujući prava žrtava trgovine ljudima. Evropska konvencija o ljudskim pravima[footnoteRef:28] nameće obavezu državama da poštuju i osiguraju sva prava garantirana Konvencijom svakom pojedincu bez obzira na državljanstvo, pravni status ili porijeklo - uključujući građane, osobe bez državljanstva, tražioce azila, izbjeglice, migrante (registrirane ili nedokumentirane) i druge nedržavljane. U tom smislu, žrtve trgovine ljudima imaju pravo na zaštitu, pomoć, pristup pravdi i djelotvorne pravne lijekove. Konvencija Vijeća Evrope o akciji protiv trgovine ljudima obavezuje države članice da žrtvama bez odlaganja i bez diskriminacije osiguraju pomoć, sigurnost i period oporavka, uključujući i prije formalne identifikacije statusa žrtve, dok Povelja Evropske unije o osnovnim pravima[footnoteRef:29] navodi ljudsko dostojanstvo kao „nepovredivo“, te garantuje zaštitu od ropstva, prisilnog rada, trgovine ljudima i drugih oblika iskorištavanja. Kada je riječ o djeci, Konvencija Ujedinjenih nacija o pravima djeteta naglašava najbolji interes djeteta kao vodeći princip i obavezuje države da djecu zaštite od svih oblika nasilja, zlostavljanja, zanemarivanja i eksploatacije, uključujući trgovinu ljudima.  [28:  Evropska konvencija o ljudskim pravima (1950), Odjeljak I Prava i slobode, uključujući prava na život, porodicu, slobodu, bez kazne bez zakona, sigurnost i pravično suđenje; zabrana ropstva, mučenja, prisilnog rada, diskriminacije i zloupotrebe prava i druga prava, https://www.echr.coe.int/documents/d/echr/convention_eng; ]  [29:  Povelja Evropske unije o osnovnim pravima (2000), članovi 1, 3 i 4; i poglavlje II; https://www.europarl.europa.eu/charter/pdf/text_en.pdf; ] 


Obaveze država da štite i osiguraju ljudska prava žrtava trgovine ljudima se, kroz nacionalne zakonodavne okvire, direktno prenose na pružaoce usluga zaštite kojima država povjerava dio svojih zaštitnih funkcija, uključujući pružaoce usluga smještaja i specijalizirane podrške. Iako su primarni nosioci međunarodnopravnih obaveza države, u praksi se ostvarivanje tih prava često odvija upravo kroz rad sigurnih kuća, kriznih centara i drugih servisa kojima najčešće upravljaju organizacije civilnog društva. Zbog toga pružaoci usluga moraju svoje djelovanje uskladiti sa principima ljudskih prava u svim segmentima rada, djelujući kao partneri države u osiguravanju zaštite, pomoći i oporavka žrtava.

U tom smislu, niti jedan oblik podrške ne smije zavisiti, niti biti uslovljen saradnjom žrtve sa agencijama za provođenje zakona i drugim institucijama i pružaocima usluga, nego treba biti zasnovan na sporazumnoj osnovi s ciljem poštovanja ljudskog dostojanstva i promovisanja prava žrtava.

[bookmark: _Toc234196245]3.2. Nediskriminacija

Princip nediskriminacije je temeljni standard u međunarodnom pravu i uključen je u glavne međunarodne pravne instrumente u vezi sa ljudskim pravima i trgovinom ljudima, te je tako posebno značajan za zaštitu prava žrtava trgovine ljudima. Ovaj princip podrazumijeva da sve žrtve trgovine ljudima moraju imati jednak pristup identifikaciji, zaštiti, pomoći, pravdi i oporavku, bez obzira na rasu, boju kože, spol, dob, jezik, nacionalnost, religiju, porijeklo, političko ili drugo mišljenje, invaliditet, migracijski status, pravni status, socijalni položaj ili bilo koje drugo svojstvo[footnoteRef:30]. Dosljedno poštivanje principa nediskriminacije sprječava isključivanje pojedinih žrtava trgovine ljudima, smanjuje rizik ponovne viktimizacije i jača povjerenje žrtava u institucije koje im pružaju pomoć. [30:  Univerzalna deklaracija o ljudskim pravima, Član 1; Konvencija Vijeća Evrope o borbi protiv trgovine ljudima, Član 3; ] 


[bookmark: _Toc234196246]3.3. Raznolikost, ravnopravnost, inkluzija i pristupačnost (DEIA)

Raznolikost, ravnopravnost, inkluzija i pristupačnost (DEIA – Diversity, Equity, Inclusion, Accessibility) su principi koji se promoviraju kroz međunarodne pravne instrumente, obavezujući države da implementiraju sisteme zaštite i pomoći koji će biti pravedni, inkluzivni i dostupni svim osobama, koji podržavaju prava i poštuju dostojanstvo svih žrtava. Posebna razmatranja DEIA principa u podršci i zaštiti djece žrtava ojačana su u Konvenciji o pravima djeteta i njenom Opcionom protokolu o prodaji djece, dječijoj prostituciji i dječijoj pornografiji, naglašavajući najbolje interese djeteta kao primarno razmatranje u svim akcijama (član 3.) i pravo na opstanak i razvoj (član 6.), prepoznajući da su pravedne mjere (djeca žrtve ne primaju jednake usluge kao odrasli, već specijaliziranu i ciljanu podršku) neophodne za postizanje smislene zaštite i oporavka ugrožene djece. 

U pogledu usluga smještaja i zaštite za žrtve i preživjele trgovine ljudima, uključujući djecu, DEIA principi podrazumijevaju:

Raznolikost se odnosi na priznavanje i poštovanje razlika kao dijela osnovnih prava, uključujući, ali ne ograničavajući se na rasu, etničku pripadnost, spol, starost, religiju, invaliditet, seksualnu orijentaciju, socioekonomski status i nacionalnost[footnoteRef:31]. Raznolikost potvrđuje da žrtve i preživjeli trgovine ljudima potiču iz različitih sredina i iskustava trgovine ljudima, pri čemu nisu podjednako pogođeni procesom trgovine ljudima. Stoga usluge za žrtve i preživjele, posebno djecu, moraju biti osmišljene u skladu s individualnim potrebama odraslih žrtava i specijaliziranim potrebama djece žrtava.  [31: UNESCO Univerzalna deklaracija o kulturnoj raznolikosti (2001), https://www.unesco.org/en/legal-affairs/unesco-universal-declaration-cultural-diversity; ] 


Ravnopravnost podrazumijeva osiguravanje pravednog i pravičnog (a ne nužno ravnopravnog) tretmana, pristupa i mogućnosti za sve pojedince, te prepoznaje i razmatra različite potrebe, kulturne barijere i (prošlu) diskriminaciju određenih pojedinaca i grupa[footnoteRef:32]. Ravnopravnost u odgovorima na trgovinu ljudima zahtijeva da podrška i usluge budu prilagođene individualnim i specifičnim potrebama različitih žrtava, posebno uzimajući u obzir najbolji interes djece žrtava. To ne znači uvijek isti tretman za sve, već pružanje dodatne i specijalizirane podrške onima kojima je ona potrebna. [32: Ključni koncepti i definicije koji se odnose na spol i rod (2024), Jedinica za rodnu ravnopravnost, https://genderhealthdata.org/resource/gender-concepts-and-definitions/; ] 


Inkluzija ili uključenost podrazumijeva aktivno uključivanje svih žrtava u sistem zaštite i donošenje odluka koje ih se tiču. Žrtve trebaju imati pravo da budu saslušane, informisane i uključene u planiranje vlastitog oporavka, uz poštivanje njihove autonomije, mišljenja i dostojanstva. Pri tome posebnu pažnju treba posvetiti mišljenju najviše marginaliziranih (djeca, žrtve sa invaliditetom, žrtve migranti i maloljetnici bez pratnje sa ograničenim jezičkim vještinama, i preživjeli). To podrazumijeva pružanje pomoći i podrške „na informiranoj i saglasnoj osnovi“, informiranoj - uz korištenje pristupačnog jezika, obezbjeđivanje tumačenja kada je potrebno te uvažavanje kognitivnih ili razvojnih potreba (npr. pri radu s djecom ili osobama s invaliditetom); te saglasnoj - žrtve moraju dati saglasnost na pružanje usluge (uz učešće djeteta kada je to moguće, a u suprotnom uz saglasnost staratelja), moraju imati mogućnost da u svakom trenutku povuku svoju saglasnost i ne smiju biti kažnjene zbog odbijanja pomoći (princip nekažnjavanja)[footnoteRef:33]. [33:  „Pristup usmjeren na žrtve i trauma-informirani pristup ključan je za uspješne napore u borbi protiv trgovine ljudima. Centralno načelo takvog pristupa je da žrtve trgovine ljudima ne bi trebale biti neprimjereno kažnjene samo za nezakonita djela koja su počinile kao direktan rezultat trgovine ljudima. Efikasna implementacija "principa nekažnjavanja", kako se sve više naziva, zahtijeva ne samo prepoznavanje i prihvatanje principa u regionalnim i nacionalnim zakonima, već i povećanje proaktivne identifikacije žrtava"; Izvještaj o trgovini ljudima do 2025. godine, Ministarstvo vanjskih poslova SAD-a, https://www.state.gov/reports/2025-trafficking-in-persons-report/?cmplz-force-reload=1764883113326;] 


Inkluzija je posebno važna za preživjele koji bi trebali biti u stanju da u potpunosti učestvuju u društvu nakon završetka njihove eksploatacije, ali bi također trebali biti uključeni u kreiranje odgovora na politiku trgovine ljudima i programe oporavka žrtava. 

Pristupačnost[footnoteRef:34] podrazumijeva uklanjanje fizičkih, komunikacijskih, jezičkih, administrativnih i drugih prepreka koje mogu onemogućiti pristup pomoći žrtvama. To uključuje dizajn proizvoda, sredstava, usluga ili okruženja tako da ih mogu koristiti osobe s različitim invaliditetom ili ograničenjima (pristupačni objekti, informacije na razumljivom jeziku, prevodilačke usluge, prilagođena komunikacija za djecu i osobe s invaliditetom, jednostavne procedure za ostvarivanje prava itd.). To znači da skloništa, pravosudni mehanizmi i socijalne službe moraju biti fizički, jezički, proceduralno i ekonomski dostupni svakoj žrtvi trgovine ljudima, uključujući one u udaljenim područjima ili neprijavljenim situacijama. [34:  Konvencija Ujedinjenih nacija o pravima osoba s invaliditetom (2007.), član 9., garantira pristupačnost osobama s invaliditetom, zahtijevajući od država da osiguraju jednak pristup fizičkom okruženju (zgradama, transportu), informacijama, komunikacijama (internet, hitnim službama) i drugim javnim uslugama i objektima, eliminirajući prepreke za puno učešće u životu, od urbanih do ruralnih područja, uključujući privatne subjekte, https://www.ohchr.org/en/instruments-mechanisms/instruments/convention-rights-persons-disabilities; ] 



[bookmark: _Toc234196247]3.4. Holistički pristup i pristup usmjeren na žrtvu

Primjena pristupa usmjerenog na žrtvu podrazumijeva pružanje cjelovite pomoći i podrške na osnovu utvrđenih potreba žrtve. Ovaj pristup podrazumijeva da su potrebe, sigurnost i prava žrtve u središtu svih aktivnosti institucija i organizacija koje pružaju pomoć. Žrtva se posmatra kao osoba koja je pretrpjela ozbiljnu povredu prava i kojoj je potrebna zaštita, podrška i vrijeme za oporavak, a ne samo kao svjedok u krivičnom postupku. Pristup usmjeren na žrtvu uključuje odgovarajući pristup skloništu i zbrinjavanju, brigu o žrtvama s invaliditetom ili drugim poremećajima u ponašanju, pružanje specijalizirane psihološke podrške i savjetovanja na osnovu iskustava trgovine ljudima i specifičnih ranjivosti, kao i uključivanje žrtava u procese donošenja odluka oko njihove rehabilitacije i reintegracije. Pri tome pomoć i podrška žrtvama trgovine ljudima ne smije biti uslovljena njihovom spremnošću za saradnju u krivičnim postupcima, a sve radnje u vezi žrtve moraju uključivati poštovanje dostojanstva, povjerljivosti i izbjegavanje dodatne traumatizacije žrtve.

Holistički pristup u radu sa žrtvama trgovine ljudima podrazumijeva sveobuhvatan odgovor na potrebe žrtve, uzimajući u obzir njene individualne okolnosti, iskustva, ranjivost i ciljeve oporavka. Ovaj pristup podrazumijeva istovremeno ili koordinirano osiguravanje sigurnog zbrinjavanja, oporavka, zdravstvene zaštite, psihološke podrške, pravne pomoći, socijalne zaštite, obrazovanja i ekonomskog osnaživanja, podrške pri repatrijaciji i/ili reintegraciji[footnoteRef:35], pri čemu se posebna pažnja mora se posvetiti djeci, osobama s invaliditetom, migrantima i drugim ranjivim kategorijama. Takav pristup zahtijeva saradnju više sektora i stručnjaka, i usko je povezan sa principima rada zasnovanog na ljudskim pravima, najboljim interesom djeteta, rodnom osjetljivošću i pristupom usmjerenim na žrtvu[footnoteRef:36].  [35:  Priručnik o direktnoj pomoći žrtvama trgovine ljudima, Međunarodna organizacija za migracije – IOM (2008), http://www.msb.gov.ba/anti_trafficking/dokumenti/prirucnici/?id=5315;]  [36:  Holistički pristupi suzbijanju trgovine ljudima, Alijansa za ukidanje ropstva i trgovine ljudima - ATEST, Prateći priručnik (2020), https://freedomnetworkusa.org/app/uploads/2023/09/ATEST-Background-Kit-Jan-2-2020.pdf; ] 


[bookmark: _Toc234196248]3.5. Rodno osjetljiv pristup

Rodno osjetljivi pristup u radu sa žrtvama trgovine ljudima podrazumijeva prepoznavanje nejednakosti žrtava po spolu, rodu i ostalim društveno uslovljenim nejednakostima, kao i činjenicu da te nejednakosti značajno utiču na rizike od trgovine ljudima, oblike iskorištavanja kojima su žrtve izložene i njihove potrebe tokom zaštite i oporavka (npr. žene i djevojčice žrtve su češće izložene seksualnoj eksploataciji, prisilnim brakovima i rodno zasnovanom nasilju, dok su muškarci i dječaci žrtve češće izloženi radnoj eksploataciji i prisilnom prosjačenju, čime su i traumatska iskustva i individualne potrebe oporavka drugačiji[footnoteRef:37]). Ovakav pristup podrazumijeva prilagođavanje usluga specifičnim okolnostima i potrebama žrtava i prilagođen je da na najbolji način odgovori na njih. [37:  Primjena rodno osjetljivih pristupa u borbi protiv trgovine ljudima, OSCE/Ured specijalnog predstavnika i koordinatora OSCE-a za borbu protiv trgovine ljudima (2021), https://portalfo1.pravosudje.ba/vstvfo-api/vijest/download/90219;  ] 


[bookmark: _Toc234196249]3.6. Princip nekažnjavanja

Centralno načelo principa nekažnjavanja je da žrtve trgovine ljudima ne bi trebale biti neprimjereno kažnjene za nezakonita djela koja su počinile kao direktan rezultat trgovine ljudima. Efikasna implementacija ovog principa zahtijeva ne samo prepoznavanje i prihvatanje principa u regionalnim i nacionalnim zakonima, već i povećanje proaktivne identifikacije žrtava.

[bookmark: _Toc234196250]3.7. Princip dobrovoljnosti 

Princip dobrovoljnosti podrazumijeva da žrtve trgovine ljudima imaju pravo na dobrovoljnoj osnovi, slobodno odlučiti da li će prihvatiti ponuđenu pomoć, zaštitu i podršku, osim u slučajevima kada zakon propisuje posebne mjere zaštite i sigurnosti žrtava i svjedoka žrtava, ili kada su u pitanju djeca ili osobe smanjene intelektualne sposobnosti koje nisu u mogućnosti samostalno donositi odluke. Ovaj princip zasniva se na poštivanju ljudskog dostojanstva, autonomije i prava žrtve da učestvuje u donošenju odluka koje se tiču njenog života, sigurnosti i oporavka.
 
Princip dobrovoljnosti je usko povezan sa pravom na informisani, dobrovoljni pristanak i primjenjuje se u radu sa punoljetnim/odraslim žrtvama trgovine ljudima, dok u slučajevima djece žrtava odluku donosi roditelj i/ili imenovani/nadležni staratelj uz poštivanje najboljeg interesa djeteta, njegove starosti i zrelosti. Dobrovoljni pristanak žrtve je posebno važan pri smještaju/otpustu žrtve u/iz skloništa i pristanku za zbrinjavanje i zaštitu[footnoteRef:38].  [38:  Smjernice o postupanju regionalnih monitoring timova za borbu protiv trgovine ljudima u Bosni i Hercegovini, Ministarstvo sigurnosti BiH/MFS-EMMAUS (2009), http://msb.gov.ba/anti_trafficking/dokumenti/prirucnici/?id=6068; ] 


[bookmark: _Toc234196251]3.8. Informisanost i razumljivost

Žrtva trgovine ljudima je bez nepotrebne odgode, od prvog kontakta i tokom svake daljnje potrebne interakcije sa nadležnim institucijama i ovlaštenim organizacijama u svima fazama unutar sistema podrške i zbrinjavanja, informisana o dostupnim uslugama pomoći, kako im pristupiti, pravima i obavezama koje joj u skladu sa zakonom pripadaju, i relevantnim sudskim i upravnim postupcima, uključujući informacije o mogućim pravnim lijekovima i pristupu pravnoj pomoći. Komunikacija sa žrtvom trgovine ljudima se odvija na jednostavnom, dostupnom i jeziku razumljivom za žrtvu trgovine ljudima, u usmenom ili pisanom obliku, uzimajući u obzir njenu dob, zrelost, intelektualnu i emocionalnu sposobnost, pismenost, kulturu, te svaki intelektualni ili fizički invaliditet[footnoteRef:39]. [39:  Minimalni standardi za pomoć žrtvama trgovine ljudima, posebno djecom, u Bosni i Hercegovini, Đuderija/Bajramović/IFS-EMMAUS (2021),  https://eurcenter.ba/onlineresuri/?wpv_view_count=2511&wpv-post_tag  %5B%5D=manual&wpv_filter_submit=Tra%C5%BEi&wpv_aux_current_post_id=1332&wpv_aux_parent_post_id=1332&wpv_paged=5; 
] 


Pomoć u skloništu i zaštita pružaju se žrtvama trgovine ljudima „na dobrovoljnoj i informiranoj osnovi“ – samo uz formalni, informirani pristanak žrtve. Ova pomoć mora biti prilagođena potrebama žrtava, sa osjetljivošću na specifične ranjivosti i prilagođena dobi, razvojnom stanju, spolu, kulturi, vjerskom ili nacionalnom porijeklu i posebnim potrebama kao što su invaliditet, zdravlje, mentalno stanje, trauma, trudnoća i srodno. Osim toga, informirani pristanak treba biti kontinuirani proces, a ne jednokratni obrazac. Žrtve trgovine ljudima koje odbiju jednu uslugu ne smiju biti isključene iz skloništa. 

Pristanak se treba dobiti u pisanoj formi i od odrasle žrtve i djeteta žrtve, pri čemu pristanak za smještaj djeteta žrtve daje roditelj/staratelj (ako je dostupan i samo u slučaju da roditelj/staratelj nije uključen u proces trgovine djetetom) ili imenovani zakonski staratelj uz pristanak nadležnog organa starateljstva.

[bookmark: _Toc234196252]3.9. Kulturno - osjetljivi pristup 

Kulturno - osjetljivi pristup u radu sa žrtvama trgovine ljudima podrazumijeva razumijevanje i uvažavanje kulturnih, jezičkih, religijskih i društvenih specifičnosti svake osobe. To znači da pružaoci usluga pružaju pomoć i podršku na način koji je za žrtvu razumljiv, prihvatljiv i siguran, bez nametanja vlastitih vrijednosti ili predrasuda. Ovaj pristup posebno naglašava važnost komunikacije na jeziku koji žrtva razumije, poštovanje njenih običaja i izbjegavanje stereotipa, što podrazumijeva prilagođavanje načina komunikacije kulturnom kontekstu žrtve, vođenje računa o rodnim i religijskim normama, te razumjevanje uticaja kulture na percepciju traume, autoriteta i traženja pomoći (npr. žrtva iz konzervativne sredine može osjećati sram ili strah od stigmatizacije, od razgovora ili pružanja usluga od strane osobe suprotnog spola, što je neophodno prepoznati, uvažiti i adaptirati prilikom pružanja usluga).  

Primjena ovog pristupa osigurava da se korisnici tretiraju fer i dostojanstveno na bazi njihovih individualnih potreba sa punim razumijevanjem njihovog pola, rase, etničkog, vjerskog ili nacionalnog porijekla, seksulnog opredjeljenja i godina. Usluge bi trebale biti raznolike, inkluzivne i fleksibilne kako bi se udovoljilo individualnim potrebama korisnika.

[bookmark: _Toc234196253]3.10. Osnažujući pristup i participacija 

Osnažujući pristup u radu sa žrtvama trgovine ljudima fokusira se na jačanje sposobnosti žrtve da preuzme kontrolu nad vlastitim životom i donosi informirane odluke o svojim postupcima i budućnosti. To uključuje posmatranje žrtve kao aktivnog učesnika u procesu oporavka, umjesto isključivo kao pasivnog korisnika pomoći i usluga koje joj se pružaju. 

Participacija podrazumijeva aktivno uključivanje žrtve u procese donošenja odluka koje utiču na njen život, oporavak i budućnost. Umjesto da se odluke donose isključivo od strane stručnjaka ili institucija, ovaj pristup podrazumijeva da se glas žrtve čuje, uvažava i uzima u obzir. Pri tome se ističu poštovanje autonomije, dostojanstva i prava žrtve, uz pružanje podrške koja joj omogućava da razvije samopouzdanje i osjećaj sigurnosti. 

[bookmark: _Toc234196254]3.11. Pristup zasnovan na sigurnosti 

Fizička i psihološka sigurnost žrtve predstavljaju prioritet u svim fazama pružanja pomoći. To znači da pružaoci usluga trebaju procijeniti svaku odluku i intervenciju sukladno mogućim rizicima za žrtvu (npr. lokalitet skloništa u koje će žrtva biti smještena ne bi trebao biti blizu lokacije iskorištavanja ili prebivališta mogućih počinioca). Prioritet se mora staviti na sigurnost korisnika, osoblja i volontera, a kroz usvajanje i dosljednu primjenu adekvatnih politika i procedura, te monitoringa implementacije kroz sve aktivnosti koje se provode.

[bookmark: _Toc234196255]3.12. Princip najboljeg interesa djeteta (NID)

Osiguravanje specifične podrške djeci, žrtvama trgovine djecom, proizilazi iz međunarodnih ugovora u oblasti zaštite ljudskih prava djece. Djeca su ranjivija od odraslih, te su stoga u većem riziku da postanu žrtve, tako da su standardi koji se primjenjuju na zaštitu djece od svih oblika eksploatacije složeniji i specifičniji. Države su dužne zaštititi djecu od svih oblika seksualnog iskorištavanja i zlostavljanja, prostitucije, iskorištavanja u svrhu izrade pornografskog materijala, potencijalne trgovine ljudima, otmice, prodaje i bilo kojeg drugog oblika eksploatacije koji može biti štetan za djecu. Dijete se mora tretirati kao nosilac prava, a ne samo kao osoba kojoj je potrebna zaštita. Nadalje, Konvencija MOR-a o prisilnom radu br. 29[footnoteRef:40] i Konvencija MOR-a o najgorim oblicima dječijeg rada br. 182[footnoteRef:41] zabranjuju štetan rad i/ili rad djece na ulicama.  [40:  Konvencija o prisilnom radu Mor br. 29, https://normlex.ilo.org/dyn/nrmlx_en/f?p=NORMLEXPUB:12100:0::NO::P12100_INSTRUMENT_ID%2CP12100_HISTORICAL:312174%2CY; ]  [41:  Konvencija o najgorim oblicima rada Mor br. 182, https://normlex.ilo.org/dyn/nrmlx_en/f?p=NORMLEXPUB:13100:0::NO::P13100_COMMENT_ID:4064555;  ] 


Standardi vezani za zaštitu djece uspostavljeni su u okviru međunarodnih pravnih instrumenata, koji se bave ranjivošću djece i potrebom za adekvatnim mjerama podrške[footnoteRef:42]. Ključni standard za efikasnu podršku djeci, žrtvama trgovine djecom, zasnovan je na principu „najboljeg interesa djeteta“.  [42:  Minimalni standardi za pomoć žrtvama trgovine ljudima, posebno djecom, u Bosni i Hercegovini (2021), Đuderija/Bajramović/MFS-EMMAUS, „Specifična podrška djeci, žrtvama trgovine ljudima“, str. 41;] 


Utvrđivanje najboljeg interesa djeteta (NID) je formalni postupak sa jasno definiranim procesnim garancijama i zahtjevima u pogledu dokumentiranja, koji se provodi za određenu djecu (…), pri čemu je donosilac odluke dužan da odmjeri i uravnoteži sve relevantne faktore konkretnog slučaja, dajući odgovarajuću težinu pravima i obavezama utvrđenim u Konvenciji o pravima djeteta i drugim instrumentima za zaštitu ljudskih prava, kako bi se donijela sveobuhvatna odluka koja na najbolji način štiti prava djeteta.[footnoteRef:43] Utvrđivanje najboljeg interesa inicira nadležno tijelo i ono se dokumentira u ličnom dosjeu djeteta. [43:  Smjernice UNHCR-a o formalnom određivanju najboljeg interesa djeteta (2006.), str. 32, https://www.unhcr.org/sites/default/files/legacy-pdf/4ba09bb59.pdf; ] 


Pri tome treba posebno voditi računa pri postupanju sa djecom izvan zemlje porijekla[footnoteRef:44], jer se oni nalaze u specifično ranjivoj situaciji i nailaze na mnogobrojne poteškoće u ostvarivanju svojih prava. Djeca bez pratnje/djeca razdvojena od roditelja dolaze iz zemalja pogođenih ratom i siromaštvom, koja su izložena različitim oblicima eksploatacije i kršenja njihovih prava, uključujući različite oblike trgovine ljudima, na putu do zemalja odredišta. Pored održavanja direktnih oblika mentalnog i fizičkog zlostavljanja, oni se prečesto suočavaju sa nemogućnošću pristupa pravima zagarantiranim u brojnim dokumentima: pristup teritoriji pojedinih zemalja, mehanizam međunarodne zaštite i pristup zaštiti, zadovoljavanje elementarnih egzistencijalnih potreba, smještaj, zdravstvena zaštita, obrazovanje i pristup prilagođen djeci u posebno osjetljivim okolnostima kada je njihov psihološki i fizički integritet ugrožen.[footnoteRef:45]  [44:  Opšti komentar br. 6 (2005) - Tretman djece bez pratnje i djece razvojene od roditelja izvan njihove zemlje porijekla,
(2005), Komitet za prava djeteta;]  [45:  Minimalni standardi za pomoć žrtvama trgovine ljudima, posebno djecom, u Bosni i Hercegovini (2021);] 


Relevantni međunarodni pravni instrumenti proglašavaju sljedeće opšte principe koje treba poštovati[footnoteRef:46] tokom svih faza pomoći i zaštite djece žrtava trgovine ljudima, od identifikacije do reintegracije, u zemlji ili mjestu porijekla, tranzita ili odredišta, te u slučajevima unutrašnje trgovine ljudima[footnoteRef:47]: [46:  Protokol iz Palerma, član 3; Smjernice UNICEF-a za zaštitu djece žrtava trgovine ljudima (2006), https://www.unhcr.org/sites/default/files/legacy-pdf/4d9484e39.pdf; ]  [47:  UNICEF-ove Smjernice za zaštitu djece žrtava trgovine ljudima (2006), https://www.unhcr.org/sites/default/files/legacy-pdf/4d9484e39.pdf; ] 


Prava djeteta
Standardi ljudskih prava, posebno principi zaštite i poštovanja prava djece kako su utvrđeni u Konvenciji o pravima djeteta, moraju voditi akcije za pomoć djeci žrtvama. Prava predviđena Konvencijom dostupna su svakom djetetu, bez obzira na njihovo državljanstvo, imigracijski status ili apatridiju. Uključivanje djece žrtava u kriminalne aktivnosti ne narušava njihov status i kao djeteta i kao žrtve, niti njihova srodna prava na posebnu zaštitu. Države su dužne da se suzdrže od kršenja prava djece i da preduzmu pozitivne mjere kako bi osigurale njihovo uživanje ovih prava bez diskriminacije.

Najbolji interes djeteta
U svim radnjama koje se tiču djece žrtava, najbolji interes djeteta mora biti primarno razmatranje.

Pravo na nediskriminaciju
Djeca žrtve imaju pravo na zaštitu, bilo da se radi o nedržavljanima, državljanima ili stanovnicima zemlje u kojoj se nalaze. Moraju se prije svega smatrati djecom. Svako dijete ima, bez diskriminacije bilo koje vrste u pogledu rase, spola, jezika, vjere, etničkog ili socijalnog porijekla, rođenja ili drugog statusa, uključujući imigracioni status, pravo na mjere zaštite koje su potrebne za njegov ili njen status maloljetnika/ce.

Poštovanje stavova djeteta
Dijete žrtva sposobno da formira svoje stavove ima pravo da slobodno izrazi te stavove u svim pitanjima koja ga se tiču. Poštovanje stavova djeteta će se održavati u odnosu na pravni proces, privremenu brigu i zaštitu, identifikaciju i implementaciju trajnog rješenja, posebno u odlukama koje se odnose na mogući povratak djeteta u porodicu, zemlju ili regiju porijekla.
Stav djeteta žrtve traži se i daje mu se odgovarajuća težina u skladu sa njegovim uzrastom i zrelošću.

Pravo na informacije
Djeci žrtvama se pružaju dostupne informacije o njihovoj situaciji i njihovim pravima, uključujući mehanizme zaštite, druge dostupne usluge i procese spajanja porodice i/ili repatrijacije. Informacije se pružaju na jeziku koji dijete može razumjeti. Odgovarajući tumači će biti obezbijeđeni kad god se dijete ispituje ili intervjuira, ili kad god to zatraži.

Pravo na povjerljivost
Preduzimaju se sve potrebne mjere za zaštitu privatnosti i identiteta djece žrtava kako bi se osigurala zaštita i sigurnost žrtve i njene porodice. 

Pravo da budu zaštićeni
Djeca žrtve imaju pravo na posebne mjere zaštite, kako kao žrtve, tako i kao djeca, u skladu sa svojim specifičnim pravima i potrebama. Država će zaštititi i pomoći djeci žrtvama i osigurati njihovu sigurnost.

[bookmark: _Toc234196256]3.13. Princip nenanošenja štete

Princip „nenanošenja štete“ predstavlja temeljni princip u pružanju pomoći i zaštite žrtava, uključujući i usluge smještaja u sigurnoj kući. Prakse koje ne nanose štetu se odnose na sve aktivnosti profesionalaca, uključujući pružaoce usluga skloništa, koje su dužni provoditi s ciljem izbjegavanja ponovne traumatizacije, stigmatizacije ili ponovne viktimizacije žrtava trgovine ljudima tokom pružanja pomoći. 

Osnovni elementi zaštite i praksi koje ne nanose štetu uključuju: informirani pristanak i učešće, njegu usmjerenu na traumu (obučenost profesionalaca da prepoznaju i odgovore na složene psihološke, emocionalne i fizičke učinke traume na žrtve trgovine ljudima, kako ne bi ponovo traumatizirali žrtve, već promovirali ozdravljenje, oporavak i osnaživanje) i osiguranje okruženja sigurnog od ponovne viktimizacije (pružaoci usluga skloništa moraju osigurati da su lokacije skloništa osigurane i čuvane kao povjerljive, osoblje skloništa je obučeno i bez prethodnih kaznenih evidencija, postupci vođenja predmeta nisu nametljivi i ne nanose daljnju štetu žrtvi, kako bi se izbjegla bilo kakva zloupotreba unutar skloništa ili tokom pružanja pomoći žrtvama). Zaštita (od nanošenja štete), u ovom kontekstu, uključuje obavezu i odgovornost svih zainteresiranih strana (uključujući pružaoce usluga skloništa i osoblje) da zaštite žrtve od, ali i spriječe (posebno djecu i žrtve sa invaliditetom) bilo koji oblik zlostavljanja, eksploatacije, zanemarivanja i nanošenja štete tokom njihovog procesa pomoći i zaštite. 

[bookmark: _Toc234196257]3.14. Povjerljivost, zaštita identiteta, podataka i privatnosti žrtava

Zaštita privatnog života i identiteta žrtava nije od suštinskog značaja samo za njihovu fizičku sigurnost  (obzirom na rizik od odmazde od strane njihovih trgovaca ljudima), već i obzirom na potencijalnu stigmatizaciju koja utiče na mogućnost ponovne izgradnje života u njihovoj zemlji porijekla ili odredišta. Stoga je najvažnije da svi mehanizmi prikupljanja i obrade podataka štite prava žrtava trgovine ljudima kao nosilaca podataka[footnoteRef:48]. [48: Izazovi zaštite podataka u politikama borbe protiv trgovine ljudima: Praktični vodič (2015), datACT - Zaštita podataka u akciji borbe protiv trgovine ljudima, https://www.kok-gegen-menschenhandel.de/fileadmin/user_upload/datAct_engl_Online_1_.pdf; ] 


Pružanje pomoć i zaštite žrtvama trgovine ljudima uključuje značajnu obradu ličnih podataka žrtava. Takvi lični podaci se prikupljaju tokom svih postupaka pomoći i zaštite u okviru referalnih mehanizama za žrtve trgovine ljudima, od strane pružaoca usluga, uključujući organizacije civilnog društva koje žrtvama pružaju usluge pomoći u skloništima. Shodno tome, neophodno je osigurati zaštitu svih ličnih podataka i informacija o žrtvama do kojih dođu pružaoci usluga tokom procesa pružanja podrške, odnosno osigurati da se dostavljene informacije ne smiju podjeliti sa trećom stranom bez znanja korisnika i bez njihovog prethodnog pristanka, a u składu sa Zakonom o zaštiti ličnih podataka („Službeni glasnik BiH”, br: 49/06, 76/11, 89/11 i 12/25).

U skladu sa članom 7. Direktive o zaštiti podataka[footnoteRef:49], mora se dobiti jasna i nedvosmislena saglasnost pojedinca/žrtve trgovine ljudima za obradu bilo kojih ličnih podataka. „Saglasnost“ se definira kao „svaka slobodno data, konkretna i informirana izjava volje“ lica da pristane na obradu njegovih ličnih podataka. Da bi saglasnost bila „nedvosmislena“, postupak pribavljanja i davanja takve saglasnosti ne smije ostaviti sumnju u namjeru osobe. Pojam saglasnosti zasniva se na ideji da pojedinac treba da kontrolira način na koji se njegovi lični podaci koriste[footnoteRef:50]. [49: Direktiva 95/46/EZ Evropskog parlamenta i Vijeća o zaštiti pojedinaca u vezi sa obradom ličnih podataka i o slobodnom kretanju takvih podataka (1995), https://eur-lex.europa.eu/legal-content/EN/TXT/?uri=celex:31995L0046; ]  [50: Izazovi zaštite podataka u politikama borbe protiv trgovine ljudima: Praktični vodič (2015), datACT - Zaštita podataka u akciji borbe protiv trgovine ljudima, https://www.kok-gegen-menschenhandel.de/fileadmin/user_upload/datAct_engl_Online_1_.pdf;  ] 



4. [bookmark: _Toc234196258]Uloga skloništa u sistemu zaštite i pružanja podrške žrtvama trgovine ljudima

Skloništa predstavljaju temeljni stub efikasnog, sveobuhvatnog odgovora vezanog za žrtve trgovine ljudima. Potpisivanjem i ratificiranjem međunarodnih pravnih dokumenata i konvencija, države, uključujući Bosnu i Hercegovinu, su se obavezale da će „pružiti dobro finansirana skloništa i pomoć za žrtve izložene nasilju“, uključujući „pristup medicinskim, psihološkim i drugim savjetodavnim uslugama i besplatnu ili jeftinu pravnu pomoć, gdje je to potrebno“[footnoteRef:51]. Skloništa su utočišta za žrtve trgovine ljudima, mjesto gdje se osjećaju sigurno i zaštićeno, gdje se mogu stabilizirati bez straha od retraumatizacije, ključni element za njihov oporavak, rehabilitaciju, vraćanje povjerenja, vraćanje emocionalnog blagostanja i dostojanstva, dok istovremeno prolaze kroz proces pripreme za reintegraciju u društvo i zajednice u koje se osjećaju sigurno da se vrate. Skloništa treba da djeluju posredstvom interdisciplinarnog modela[footnoteRef:52] koji pruža širok spektar usluga prilagođenih složenim potrebama preživjelih, uključujući usluge direktne pomoći kao što su smještaj, hrana, razne stvari, primarna i sekundarna medicinska skrb, psihosocijalno savjetovanje, pravna pomoć i takozvana RRR podrška (rehabilitacija, repatrijacija i resocijalizacija) pripremajući žrtve koje su se oporavile za socijalnu reintegraciju. Nadalje, skloništa služe kao strukturni most između preživjelih i širih sistema zaštite, funkcionirajući kao kritične veze u nacionalnim mehanizmima upućivanja između vladinih institucija, organa za provođenje zakona, pravosuđa, zdravstvenih i socijalnih usluga, nevladinih organizacija i imigracionih sistema, kako bi se osigurala koordinirana podrška[footnoteRef:53]. [51: Pekinška deklaracija i platforma za djelovanje, Ujedinjene nacije, UN Women (1995); https://www.icsspe.org/system/files/Beijing%20Declaration%20and%20Platform%20for%20Action.pdf; ]  [52: Zašto skloništa? Razmatranje stambenih pristupa pomoći, Rebecca Surtees, NEXUS Institut za borbu protiv trgovine ljudima, Beč (2008); https://nexusinstitute.net/wp-content/uploads/2015/03/why-shelters-residential-approaches-to-trafficking-assistance-nexus-2008.pdf. ]  [53: Pomoć žrtvama trgovine ljudima, Grupa eksperata za akciju borbe protiv trgovine ljudima – GRETA, Tematsko poglavlje 8. generalnog izvještaja o aktivnostima GRETE (koji pokriva period od 1. januara do 31. decembra 2018. godine), Vijeće Evrope (2019), https://rm.coe.int/assistance-to-victims-of-thb/1680a521f; ] 


[bookmark: _Toc234196259]4.1. Uloga i položaj nevladinih organizacija koje upravljaju skloništima za smještaj žrtava trgovine ljudima u prevenciji i zaštiti žrtava trgovine ljudima u Bosni i Hercegovini

Uloga nevladinih organizacija koje upravljaju skloništima za smještaj i zaštitu žrtava trgovine ljudima u Bosni i Hercegovini veoma je značajna sa aspekta osiguravanja direktne pomoći i podrške žrtvama trgovine ljudima, kao i zagovaranja za unapređenje sistema zaštite i rehabilitacije.

Kontinuiranim radom nevladine organizacije doprinijele su prepoznavanju žrtava trgovine ljudima kao ranjive kategorije. Učinjeni napori rezultirali su uspostavljanjem uspješne saradnje između vladinog i nevladinog sektora. Danas partnerski odnos između nevladinih organizacija koje upravljaju skloništima za smještaj žrtava trgovine ljudima i institucija sistema predstavlja primjer uspješnog partnerstva mješovitog sistema zaštite žrtava trgovine ljudima kojim su položaji subjekata zaštite određeni i definisani, te daju zadovoljavajuće rezultate u pružanju usluga zbrinjavanja, pomoći, podrške i zaštite žrtava. Žrtve trgovine ljudima ispoljavaju različite posljedice na individualnom, emocionalnom i socijalnom nivou, a što zavisi od niza faktora (intenziteta, trajanja i vrste iskorištavanja kojem su bile izložene, kapaciteta ličnosti i socijalne podrške koju žrtva ima, te drugim faktorima). 

Zbog neizostavnih posljedica po žrtve, nužno je postojanje specijaliziranih servisa i tretmana koji se provode u okviru skloništa za žrtve trgovine ljudima. Shodno navedenom nevladine organizacije imaju niz odgovornosti u aktivnostima i procedurama identifikacije, pomoći, rehabilitacije i ostalim intervencijama u radu sa žrtvama trgovine ljudima u Bosni i Hercegovini, kao i prilikom komunikacije i razmjene informacija sa ostalim nadležnim institucijama tokom ovog procesa.

[bookmark: _Toc234196260]4.2. Skloništa za zaštitu i pomoć žrtvama trgovine ljudima

Osnovni cilj skloništa je fizička zaštita i sigurnost žrtava trgovine ljudima, ali i niz drugih usluga koje će im pomoći u njihovoj rehabilitaciji i resocijalizaciji, što će ih u konačnici osnažiti da se odupru eksploataciji, te počnu donositi odluke koje će im pomoći u realizaciji budućeg kvalitetnijeg života. 

Smještaj u sklonište vrši se na osnovu zahtjeva nadležnih institucija, u zavisnosti od statusa i starosti žrtve: po nalogu tužilaštva ili zahtjeva policije kada su u pitanju punoljetne žrtve, centra za socijalni rad u slučaju maloljetnih žrtava, odnosno Službe za poslove sa strancima kada se radi o strancima žrtvama trgovine ljudima. Sve usluge koje nude skloništa su besplatne za žrtve trgovine ljudima. Žrtva se smješta u sklonište u trajanju od najmanje 30 dana što je zakonski period refleksije za žrtve trgovine ljudima. Po isteku perioda refleksije, asistencija i boravak u skloništu će se nastaviti u skladu s individualnim planom reintegracije koji se priprema za svaku pojedinačnu žrtvu. U cilju osiguranja posebne zaštite i pomoći žrtvi trgovine u vezi s prihvatom, oporavkom i povratkom, žrtvi trgovine ljudima koja je smještena u sklonište se osigurava:

a) adekvatan i siguran smještaj;
b) logistička podrška (hrana, napitci, odjeća, obuća i lična higijenska sredstva);
c) pristup hitnoj medicinskoj zaštiti;
d) psihološka pomoć;
e) informisanje o pravnom statusu;
f) pravna pomoć u postupku ostvarivanja statusnih pitanja;
g) pristup tržištu rada;
h) pristup profesionalnoj obuci i edukaciji;
i) informisanje o mogućnostima i postupku repatrijacije i povratka;
j) kontinuirani kontakti i komunikacija sa institucijama;
k) informisanje o načinu pristupa diplomatsko - konzularnim predstavništvima države porijekla ili države uobičajenog boravka.

[bookmark: _Toc234196261]4.3. Modeli organizacione strukture skloništa

Ne postoji jedinstven, univerzalno prihvatljiv model skloništa koji se može primijeniti na državnom nivou neke zemlje, pa tako ni Bosne i Hercegovine, a koji bi u dovoljnoj mjeri odgovorio na različite potrebe žrtava trgovine ljudima u pogledu oporavka i zaštite. 

Stoga se u Bosni i Hercegovini od pružalaca usluga očekuje osiguravanje različitih mogućnosti smještaja i zaštite, prilagođenih različitim kategorijama žrtava, fazama oporavka, nivoima rizika, starosnim i rodnim grupama, specifičnim oblicima ranjivosti, kao i geografskoj dostupnosti usluga u okviru organizacione strukture referalnog sistema i koordinacijskih timova. Ova raznolikost ne podrazumijeva obavezu da svaki pružalac usluga osigurava sve vrste smještaja. Dostupnost adekvatnog smještaja osigurava se kroz mrežu usluga i referalni sistem, pri čemu skloništa mogu biti specijalizirana za određene kategorije korisnika (npr. žene, žene s djecom ili djecu bez pratnje), u skladu sa svojim kapacitetima i mandatima.

U cilju osiguranja sveobuhvatne i fleksibilne podrške, pružaoci usluga mogu uspostaviti sljedeće oblike skloništa:
 
a) hitna/privremena kratkoročna skloništa zatvorenog tipa za neposredni oporavak žrtava (za zbrinjavanje žrtava neposredno nakon identifikacije, u cilju zaštite od visokog rizika, na kratkoročni period koji odredi pružalac usluga, sa visoko kontroliranim pristupom i sigurnosti, za sve profile žrtava ili samo određene profile, sa kompletnom lepezom usluga i osobljem dostupnim 24/7);
b) srednjoročna do dugoročna skloništa za sveobuhvatnu pomoć, oporavak i reintegraciju (zatvoreno/poluzatvoreno ili otvoreno okruženje, za žrtve koje trebaju dugoročnu pomoć i podršku, sa sveobuhvatnim uslugama i osobljem 24/7 koje uključuje i stručnjake iz različitih oblasti reintegracije); 
c) prelazna i/ili otvorena skloništa u svrhu reintegracije i resocijalizacije žrtava (podržani smještaj, pomoć i mentorstvo za žrtve, fokus na samostalnost i integraciju kroz asistirane obuke uz rad, doškolovanje, obuku sukladno potrebama tržista rada, poluzatvorenog ili otvorenog tipa, sa osobljem po potrebi i uslugama prilagođenim specifičnim potrebama preživjelih i rehabilitiranih žrtava); 
d) specijalizirana skloništa za djecu (zatvorenog tipa sa strukturom i uređenjem prilagođenim djeci žrtvama, te specijaliziranim uslugama od strane stručnjaka različitih profila, 24/7 sveobuhvatne usluge); i 
e) skloništa prema specifičnom profilu žrtve (muškarci/dječaci; žene/djevojčice; migranti i maloljetnici bez pratnje; osobe sa smanjenim intelektualnim sposobnostima; osobe sa invaliditetom, i slično). 

Različite strukture skloništa trebaju osigurati fleksibilne, na žrtve/preživjele usmjerene usluge, u skladu sa principima ljudskih prava priznatim u međunarodnim standardima. Nadležne institucije će, u zavisnosti od ishoda javnog poziva i dostupnih kapaciteta skloništa, uspostaviti koordiniran sistem kojim se osigurava pravovremeno i adekvatno zbrinjavanje svih kategorija žrtava trgovine ljudima, u skladu sa njihovim individualnim potrebama i specifičnim oblicima ranjivosti.


5. [bookmark: _Toc234196262]Strukturalni standardi

Skloništa se razlikuju po infrastrukturi, sigurnosti i pristupačnosti.

[bookmark: _Toc234196263]5.1. Infrastruktura skloništa

Pružalac usluge osigurava smještaj i boravak korisnika u objektu koji ispunjava infrastrukturne, tehničke, sigurnosne i higijenske uslove propisane važećim zakonodavstvom, te posjeduje dokumentaciju za zakonitu upotrebu objekta.

[bookmark: _Toc234196264]5.2. Prostorna infrastruktura

Prostor skloništa može biti organiziran u stambenim jedinicama, samostojećim objektima ili zgradama, u vlasništvu ili zakupu pružaoca usluga.

Sklonište se uspostavlja kao objekat zatvorenog tipa, osim u slučajevima kada se koristi u svrhu reintegracije žrtava. Tada može biti objekat poluotvorenog i otvorenog tipa.

Prostor skloništa funkcionalno je organiziran i obuhvata: 

a) prostorija za prijem korisnika;
b) zajednički boravak i dnevne aktivnosti;
c) spavaonice;
d) kuhinju; 
e) trpezariju;
f) sanitarno higijenske prostorije;
g) prostoriju za savjetovanje i pružanje stručne podrške;
h) prostorije za kreativne, edukativne i rehabilitacijske aktivnosti;
i) ostavu i vešeraj;
j) prostor za rad osoblja;
k) zatvoreni i otvoreni prostor za rekreativne aktivnosti.

Sklonište osigurava mogućnost privremenog, odvojenog smještaja (odvojena prostorija) u slučajevima kada to zahtijevaju zdravstveni razlozi, procjena rizika ili potreba za inicijalnom stabilizacijom korisnika, uz puno poštivanje dostojanstva, privatnosti i bez primjene restriktivnih mjera. 

Sve prostorije su opremljene adekvatnim namještajem i opremom u skladu sa njihovom namjenom. Namještaj i oprema, kao i prostorni uslovi, prilagođeni su potrebama osoba sa invaliditetom, u skladu sa standardima pristupačnosti i principima univerzalnog dizajna, uključujući osiguravanje nesmetanog kretanja bez arhitektonskih barijera, pristupačnih sanitarnih čvorova i funkcionalnog rasporeda prostora.

Prostorije za smještaj korisnika osiguravaju adekvatne uslove boravka, uključujući dovoljno prostora, svjetlosti i ventilacije. Svakom korisniku osiguran je poseban krevet i prostor za odlaganje ličnih stvari. 

Prostorije za osoblje odvojene su od prostorija za korisnike.

Smještaj korisnika organizovan je na način koji osigurava njihovu sigurnost, privatnost i dostojanstvo, uključujući odvajanje prema spolu, osim u slučajevima porodičnih veza.

U istom objektu ne može se organizovati smještaj korisnika čiji bi zajednički boravak mogao ugroziti sigurnost, zdravlje ili oporavak drugih korisnika.

Sklonište osigurava organizaciju prostora na način koji omogućava privatnost i povjerljivost korisnika.

Specifični prostorni standardi za djecu

Pružalac usluge koji zbrinjava djecu žrtve trgovine ljudima osigurava okruženje prilagođeno njihovom uzrastu, potrebama i razvoju, koje podržava njihovu sigurnost i oporavak.

Djeca se smještaju odvojeno od punoljetnih korisnika koji nisu članovi njihove porodice, osim u slučajevima kada je zajednički smještaj u njihovom najboljem interesu.

Sklonište osigurava prostor prilagođen djeci koji omogućava igru, učenje i razvojno primjerene aktivnosti, kao i sigurno kretanje i boravak djece.

Namještaj i oprema u skloništu prilagođeni su uzrastu, potrebama i sigurnosti djece, te omogućavaju adekvatne uslove za spavanje, igru i učenje. Prostor za djecu organizovan je na način koji minimizira rizik od povreda i osigurava sigurno okruženje.

[bookmark: _Toc234196265]5.3. Tehnička infrastruktura

Pružalac usluge osigurava tehničku ispravnost objekta, uključujući električne, vodovodne i druge instalacije koje su izvedene u skladu sa važećim propisima i redovno održavane.

Objekat raspolaže sistemima grijanja, ventilacije i, prema potrebi, hlađenja, kao i odgovarajućom izolacijom i protupožarnim sistemima.

Pružalac usluge osigurava redovne tehničke kontrole i posjeduje dokumentaciju o ispravnosti sistema.

Pružalac usluge osigurava da su uslovi rada u objektu skloništa usklađeni sa važećim propisima o zaštiti na radu.

[bookmark: _Toc234196266]5.4. Sigurnost objekta i korisnika

Pružalac usluge osigurava fizičku sigurnost objekta i korisnika, uključujući povjerljivost lokacije skloništa.

Adresa skloništa dijeli se isključivo sa nadležnim institucijama uključenim u zaštitu žrtava.

Na objektu nije dozvoljeno isticanje obilježja (naziv, oznaka, logotipa i sl.), koja mogu otkriti namjenu objakta ili identitet korisnika. 

U slučajevima kada je osiguranje povjerljivosti lokacije otežano ili neizvjesno, posebno u manjim ili ruralnim sredinama, pružalac usluge osigurava dodatne mjere fizičke sigurnosti.

Sklonište osigurava implementaciju najmanje jednu mjeru fizičke sigurnosti objekta, u skladu sa procjenom rizika, uključujući:
 
· sistem video nadzora, uspostavljen u skladu sa zakonom o zaštiti ličnih podataka korisnika i osoblja. Video nadzor se ne smije postavljati i koristiti u privatnim prostorijama korisnika, sanitarno-higijenskim prostorijama (kupatila, toaleti) i prostorijama za pružanje psihološke podrške. Informacije o postojanju video nadzora moraju biti jasno istaknute u objektu i prostorijama pod nadzorom. Za svako snimanje korisnika prethodno se pribavlja pisana i informisana saglasnost korisnika, odnosno roditelja ili zakonskog zastupnika u slučaju maloljetnih osoba. Korisnik se jasno informiše o svrsi snimanja, načinu korištenja i pravu da u svakom trenutku povuče saglasnost bez negativnih posljedica. Snimanje ne smije ugroziti sigurnost, dostojanstvo i anonimnost korisnika. Pružalac usluga vrši obradu i čuvanje snimljenog materijala u skladu sa važećim propisima o zaštiti ličnih podataka i principima povjerljivosti;

· čuvare/zaštitarsko osoblje zaposleno kod pružaoca usluge na osnovu ugovora o radu ili ugovora o angažmanu. Angažman privatnih zaštitarskih agencija nije dozovljen zbog mogućeg ugrožavanja ličnih podataka  i drugih sigurnosnih rizika;

· sistem panike uspostavljen u saradnji sa nadležnim policijskim strukturama, u slučajevima kada nije moguće implementirati druge sigurnosne mjere;

· redovne sigurnosne provjere koje se obavljaju u saradnji sa nadležnim policijskim strukturama. 

Policijska zaštita se osigurava kao izuzetna mjera, na osnovu procjene rizika i u skladu sa operativnim planovima nadležnih policijskih agencija i/ili tužilaštva, posebno u slučajevima visokog rizika ili kada druge mjere sigurnosti nisu dovoljne.

Mjere sigurnosti prilagođavaju se individualnim potrebama korisnika i lokalnom kontekstu, uzimajući u obzir procjenu rizika i preporuke nadležnih institucija.

Pružalac usluge osigurava kontrolisan pristup objektu.

Pružalac usluge osigurava mjere sigurnosti u vanrednim situacijama, koje uključuju:

· mjere protupožarne zaštite, uključujući detektore dima, vatrogasne alarme i aparate za gašenje požara, kao i jasno označene izlaze i putanje evakuacije;
· razvijene i primjenjive procedure evakuacije u hitnim situacijama, uključujući vidno istaknute planove evakuacije,  definisana mjesta okupljanja i dostupnu opremu za evakuaciju; 
· ažurirane liste kontakata za postupanje u hitnim situacijama; 
· obuku osoblja i korisnika za postupanje u slučaju požara i drugih vanrednih situacija.

Pružalac usluge osigurava da su planovi evakuacije jasno istaknuti i dostupni u skloništu, te da su korisnici upoznati sa osnovnim procedurama postupanja u vanrednim situacijama.

Pružalac usluge osigurava redovno testiranje i provjeru funkcionalnosti opreme i procedura za postupanje u vanrednim situacijama.

Pružalac usluge osigurava dostupnost osnovne opreme za hitne intervencije (npr. komplet prve pomoći).

Higijenske mjere

Pružalac usluge osigurava redovno održavanje higijene objekta, uključujući čišćenje, dezinfekciju i deratizaciju, uz poštivanje standarda zaštite zdravlja i u skladu sa važećim propisima.

Pružalac usluge vodi evidenciju o provedenim higijenskim mjerama, uključujući potpise ovlaštenih lica za čišćenje i potvrde nadležnih agencija za dezinfekciju i deratizaciju, te je dostupna na uvid nadležnim institucijama.  

[bookmark: _Toc234196267]5.5. Pristupačnost objekta i prostora

Pružalac usluga osigurava da objekti i stambene jedinice u kojima se pruža usluga skloništa bude smještena na pristupačnoj i sigurnoj lokaciji, sa osiguranim cestovnim i pješačkim prilazom koji omogućava dolazak korisnika, službenih vozila i vozila hitnih službi.

Pristupni putevi do objekta su uređeni, osvijetljeni i održavani u skladu sa sigurnosnim standardima i važećim propisima.

Pružalac usluge osigurava pristupačnost svim korisnicima, uključujući djecu i osobe sa invaliditetom, u skladu sa njihovim potrebama.

Ako je sklonište namijenjeno ili se koristi za zbrinjavanje djece i/ili osoba sa invaliditetom, prostor je organiziran na način koji omogućava jednostavan, siguran i nesmetan pristup. Ako se sklonište nalazi u višespratnom objektu, osigurava se vertikalna pristupačnost, uključujući lift ili druga odgovarajuća rješenja, u mjeri u kojoj je to tehnički izvodivo.

Pružalac usluge osigurava pristup skloništu bez prepreka, uključujući rampe, prilagođene sanitarne prostorije i druga odgovarajuća prostorna prilagođavanja, u skladu sa potrebama korisnika.

U slučajevima kada potpuna pristupačnost nije moguća iz tehničkih ili drugih opravdanih razloga, pružalac usluge osigurava razumna alternativna rješenja, uključujući prizemni smještaj, asistenciju osoblja ili korištenje odgovarajućih pomagala, kako bi se osigurao siguran i jednak pristup uslugama.


6. [bookmark: _Toc234196268]Funkcionalni standardi 

[bookmark: _Toc234196269]6.1. Prijem korisnika

Prijem/smještaj žrtava trgovine ljudima u sklonište zasniva se na procjeni njihovih potreba i nivoa rizika, uz poštivanje principa sigurnosti, zaštite i najboljeg interesa korisnika.

Pružalac usluge osigurava da se prijem korisnika u sklonište provodi na osnovu zahtjeva nadležne institucije, uz dostavljanje propisane dokumentacije i u skladu sa procjenom potreba i rizika.

Punoljetna žrtva se smješta uz njen informisani i dobrovoljni pristanak u pisanoj formi, na standardiziranom obrascu.

U slučajevima kada punoljetna osoba nije sposobna za samostalno donošenje odluka, smještaj se vrši uz saglasnost njenog zakonskog zastupnika ili staratelja, u skladu sa važećim propisima.

Dijete potencijalna žrtva trgovine ljudima se smješta na osnovu odluke nadležnog organa starateljstva, uz obavezno imenovanje staratelja.

Strani državljanin žrtva trgovine ljudima smješta se u sklonište uz učešće nadležne organizacione jedinice Službe za poslove sa strancima, uz dostavljanje odgovarajuće dokumentacije i u skladu sa važećim propisima.

Po prijemu, korisnik se informiše o svojim pravima, dostupnim uslugama i pravilima boravka, na jeziku koji razumije, te daje pisanu saglasnost.

Pružalac usluge osigurava inicijalnu procjenu potreba korisnika, uključujući sigurnosne, zdravstvene i psihosocijalne aspekte.

Pružalac usluge osigurava da se postupak prijema provodi u skladu sa internim procedurama i operativnim politikama skloništa.

Pružalac usluge osigurava da se svi relevantni podaci, saglasnosti i radnje u postupku prijema dokumentuju i evidentiraju u individualnom dosijeu korisnika.

Pružalac usluge koristi standardizirane obrasce u postupku prijema, u skladu sa internim procedurama skloništa.

Po prijemu, pružalac usluge prikuplja i evidentira dostupnu medicinsku i drugu relevantnu dokumentaciju korisnika, kao dio individualnog dosijea.

Pružalac usluge osigurava evidentiranje ličnih stvari korisnika i njihovo sigurno čuvanje, u skladu sa procjenom sigurnosnih rizika.

[bookmark: _Toc234196270]6.2. Informisanje i učešće korisnika

Korisnicima se tokom boravka u skloništu kontinuirano pružaju informacije o pravima, statusu, dostupnim uslugama i postupcima koji se na njih odnose.

Korisnici učestvuju u donošenju odluka koje se odnose na njihov boravak, oporavak i plan podrške, u skladu sa njihovim kapacitetima i uz poštivanje njihovog dostojanstva.

Informacije se pružaju na jasan, razumljiv i pristupačan način, na jeziku koji korisnik razumije, uz poštivanje njegove privatnosti i povjerljivosti podataka.

Pružalac usluge osigurava, prema potrebi, pristup prevodiocu ili drugim oblicima podrške u komunikaciji, kako bi korisnik mogao u potpunosti razumjeti informacije koje mu se pružaju.

Pružalac usluge osigurava da se informisanje korisnika i njegovo učešće u donošenju odluka dokumentuju u individualnom dosijeu, u skladu sa važećim propisima.

Za djecu, informisanje i učešće se osiguravaju na način prilagođen uzrastu, razvojnim sposobnostima i individualnim potrebama djeteta, pri čemu se mišljenje djeteta uvažava u svim odlukama koje ga se tiču, u skladu sa njegovim najboljim interesom, te uz odgovarajuću podršku odraslih i nadležnih institucija.


[bookmark: _Toc234196271]6.3. Pritužbe i mehanizmi zaštite korisnika

Pružalac usluge osigurava uspostavljanje dostupnog, sigurnog i povjerljivog mehanizma za podnošenje pritužbi i žalbi korisnika, uključujući mogućnost podnošenja pritužbi putem povjerljivih kanala (npr. sandučić za pritužbe), u vezi sa pruženim uslugama i postupanjem osoblja.

Pružalac usluge osigurava da su korisnici informisani o mogućnosti podnošenja pritužbi, načinu njihovog podnošenja i postupku razmatranja, na jeziku koji razumiju.

Pritužbe se mogu podnositi usmeno ili u pisanom obliku, uključujući i anonimno, bez straha od posljedica po korisnika.

Pružalac usluge osigurava da se sve pritužbe evidentiraju, razmatraju i rješavaju u razumnom roku, uz preduzimanje odgovarajućih mjera, te da se korisnici zaštite od bilo kakvog oblika odmazde ili nepovoljnog postupanja zbog podnošenja pritužbe.

Korisnicima se omogućava pristup vanjskim mehanizmima zaštite, uključujući nadležne institucije i nezavisna tijela, u skladu sa važećim propisima.

Za djecu, mehanizmi za podnošenje pritužbi moraju biti prilagođeni njihovom uzrastu i razvojnim sposobnostima, uz osiguranje da se njihove pritužbe razmatraju uz uvažavanje njihovog mišljenja i u skladu sa najboljim interesom djeteta.

[bookmark: _Toc234196272]6.4. Upravljanje slučajem i individualni plan podrške

Pružalac usluge osigurava uspostavljanje i provođenje upravljanja slučajem za svakog korisnika od trenutka prijema do završetka boravka u skloništu.

Upravljanje slučajem zasniva se na procjeni potreba korisnika i podrazumijeva planiranje, koordinaciju, praćenje i evaluaciju svih aktivnosti podrške i zaštite.

Za svakog korisnika izrađuje se individualni plan podrške, koji uključuje mjere zaštite, psihosocijalnu i zdravstvenu podršku, pravnu pomoć, kao i aktivnosti rehabilitacije i reintegracije, u skladu sa utvrđenim potrebama.

Individualni plan podrške izrađuje se u saradnji sa nadležnim institucijama uključenim u zaštitu korisnika i, gdje je to moguće, uz aktivno učešće korisnika.

Pružalac usluge imenuje voditelja slučaja odgovornog za koordinaciju, praćenje i realizaciju individualnog plana, te osigurava njegovo redovno praćenje i ažuriranje individualnog plana, u skladu sa promjenama u potrebama i okolnostima korisnika.

Upravljanje slučajem provodi se u saradnji i koordinaciji sa nadležnim institucijama, uključujući centre za socijalni rad, policiju, tužilaštvo i druge relevantne aktere, uz osiguranje kontinuiteta podrške, uključujući pripremu za otpust i dalje korake zaštite, rehabilitacije i reintegracije.

Pružalac usluge vodi individualni dosije za svakog korisnika koji sadrži relevantne podatke i dokumentaciju o pruženim uslugama. Dosije se vodi i čuva na način koji osigurava povjerljivost, sigurnost i zaštitu ličnih podataka, te je dostupan isključivo ovlaštenom osoblju. Korisnik se informiše o postojanju dosijea i ima pravo pristupa podacima koji se na njega odnose, u skladu sa važećim propisima.

Razmjena informacija između uključenih aktera vrši se uz poštivanje principa povjerljivosti i zaštite ličnih podataka, uz primjenu posebnih mjera zaštite za informacije čije bi otkrivanje moglo ugroziti sigurnost korisnika ili osoblja.

Za djecu, upravljanje slučajem provodi se uz obavezno učešće nadležnog organa starateljstva i imenovanog staratelja, uz primjenu principa najboljeg interesa djeteta. Dijete se uključuje u proces planiranja i donošenja odluka u skladu sa uzrastom i zrelošću, a upravljanje slučajem obuhvata i procjenu porodičnog okruženja, mogućnosti reintegracije i dugoročne zaštite, uz posebnu zaštitu podataka i prava djeteta.

[bookmark: _Toc234196273]6.5. Zaštita i sigurnost korisnika

Pružalac usluge provodi procjenu rizika za svakog korisnika i preduzima odgovarajuće mjere zaštite u skladu sa procjenom.

Mjere zaštite planiraju se individualno i čine sastavni dio upravljanja slučajem i individualnog plana podrške.

Pružalac usluge osigurava povjerljivost podataka i zaštitu identiteta korisnika u svim fazama pružanja usluge.

Komunikacija korisnika sa trećim licima omogućava se uz prethodnu procjenu rizika i, prema potrebi, u koordinaciji sa nadležnim institucijama.

Pružalac usluge osigurava kontrolisan pristup objektu skloništa i organizaciju boravka korisnika na način koji minimizira sigurnosne rizike.

U slučaju povećanog sigurnosnog rizika, pružalac usluge preduzima dodatne mjere zaštite, uključujući ograničenja kretanja i pojačan nadzor, u skladu sa procjenom rizika, važećim propisima i uz puno poštivanje prava i dostojanstva korisnika.

Za djecu, kontakt sa porodicom i drugim osobama ostvaruje se u skladu sa procjenom najboljeg interesa djeteta i uz saglasnost nadležnih institucija, dok se sve mjere zaštite planiraju i provode uz učešće nadležnog organa starateljstva i u skladu sa najboljim interesom djeteta.

[bookmark: _Toc234196274]6.6. Smještaj i osnovne potrebe

Pružalac usluge osigurava korisnicima adekvatan i siguran smještaj, ishranu prilagođenu njihovim potrebama, odjeću, obuću i osnovne potrepštine, kao i higijenske uslove koji osiguravaju očuvanje zdravlja, dostojanstva i dobrobiti korisnika.

[bookmark: _Toc234196275]6.6.1.  Ishrana korisnika

Pružalac usluge osigurava korisnicima adekvatnu, redovnu i nutritivno uravnoteženu ishranu tokom boravka u skloništu, u skladu sa važećim standardima i preporukama nadležnih zdravstvenih institucija, te individualnim potrebama korisnika.

Korisnicima se osiguravaju najmanje tri uravnotežena obroka dnevno, od kojih najmanje jedan topli/kuhani obrok, kao i pristup pitkoj vodi u dovoljnim količinama.

Ishrana se planira i organizuje u skladu sa uzrastom, zdravstvenim stanjem i posebnim prehrambenim potrebama korisnika, uključujući medicinske, kulturne i vjerske zahtjeve, te se osigurava prilagođena ishrana za korisnike sa specifičnim potrebama, uključujući trudnice, dojilje i osobe sa zdravstvenim ograničenjima.

Hrana koja se pruža korisnicima mora biti zdravstveno ispravna, kvalitetna i pripremljena u skladu sa važećim higijenskim i sigurnosnim standardima.

Pružalac usluge planira ishranu kroz unaprijed utvrđene jelovnike, koji se redovno prilagođavaju potrebama korisnika.

Korisnicima se može omogućiti učešće u pripremi obroka, uz nadzor osoblja i u skladu sa sigurnosnim i higijenskim uslovima.

Za djecu, ishrana mora biti prilagođena uzrastu, razvojnim potrebama i zdravstvenom stanju, u skladu sa preporukama nadležnih zdravstvenih institucija i nutrionističkim standardima, uz osiguranje redovnih i, prema potrebi, dodatnih obroka, te odgovarajuće ishrane i dodatnih potrepština za bebe i malu djecu.

6.6.2. [bookmark: _Toc234196276]Odjeća, obuća i lične potrepštine

Pružalac usluge osigurava korisnicima adekvatnu odjeću, obuću i lične potrepštine u skladu sa njihovim potrebama, uzrastom, rodom i klimatskim uslovima.

Odjeća i obuća osiguravaju se u skladu sa godišnjim dobom i individualnim potrebama korisnika, uključujući potrebe vezane za svakodnevne aktivnosti, učešće u sudskim postupcima, obrazovanju i drugim oblicima društvenog uključivanja.

Pružalac usluge osigurava osnovne higijenske i lične potrepštine, uključujući proizvode za ličnu higijenu i njegu, uz posebnu pažnju potrebama vezanim za reproduktivno zdravlje žena i djevojčica.

Odjeća, obuća i potrepštine moraju biti odgovarajuće kvalitete i osiguravati očuvanje dostojanstva, zdravlja i dobrobiti korisnika.

Za djecu, odjeća, obuća i potrepštine moraju biti prilagođene uzrastu, razvojnim potrebama i zdravstvenom stanju, uz osiguranje dodatnih potrepština za bebe i malu djecu, uključujući pelene, sredstva za higijenu i druge potrebne proizvode.

6.6.3. [bookmark: _Toc234196277]Medicinska njega i zdravstvena zaštita

Pružalac usluge osigurava korisnicima pristup adekvatnoj, pravovremenoj i kontinuiranoj zdravstvenoj zaštiti tokom boravka u skloništu, u skladu sa njihovim potrebama i važećim propisima.

Po prijemu u sklonište, korisniku se osigurava inicijalni zdravstveni pregled radi utvrđivanja zdravstvenog stanja i određivanja potrebnih mjera liječenja i podrške.

Tokom boravka, pružalac usluge osigurava pristup zdravstvenim uslugama, uključujući liječenje fizičkih i psihičkih posljedica nasilja, kao i pristup potrebnim lijekovima i medicinskim pomagalima, u saradnji sa nadležnim zdravstvenim ustanovama i uz provođenje propisane terapije u skladu sa uputama zdravstvenih radnika.

Zdravstvena zaštita pruža se uz informisani pristanak korisnika, osim u hitnim slučajevima kada je neophodno zaštititi život ili spriječiti ozbiljno narušavanje zdravlja.

Pružalac usluge vodi i čuva medicinsku dokumentaciju korisnika kao dio individualnog dosijea, te osigurava evidentiranje svih pruženih zdravstvenih usluga, u skladu sa propisima o zaštiti ličnih podataka. 

Pružalac usluge osigurava dostupnost osnovne opreme za pružanje prve pomoći i postupanje u hitnim situacijama, kao i da osoblje ima osnovna znanja iz pružanja prve pomoći.

Po potrebi, pružalac usluge osigurava organizaciju i realizaciju transporta korisnika do zdravstvenih ustanova, u skladu sa procjenom rizika i u saradnji sa nadležnim institucijama.

Za strane državljane žrtve trgovine ljudima osigurava se pristup hitnoj medicinskoj pomoći i neophodnoj zdravstvenoj zaštiti u skladu sa važećim propisima i protokolima.

Pružalac usluge osigurava kontinuitet zdravstvene zaštite korisnika i nakon izlaska iz skloništa, kroz upućivanje na nadležne zdravstvene ustanove.

Za djecu, zdravstvena zaštita osigurava se uz informisanje i saglasnost roditelja, zakonskog zastupnika ili staratelja, u skladu sa važećim propisima, uz uključivanje djeteta u donošenje odluka u skladu sa njegovim uzrastom i zrelošću i uz uvažavanje njegovog mišljenja.

6.6.4. [bookmark: _Toc234196278]Obrazovanje
 
Pružalac usluge osigurava korisnicima pristup obrazovanju u skladu sa važećim propisima i njihovim individualnim potrebama.

Uključivanje korisnika u obrazovni proces planira se, prati i evaluira kao dio individualnog plana podrške.

Korisnicima uključenim u formalni obrazovni sistem omogućava se nastavak školovanja, dok se za korisnike koji nisu uključeni osiguravaju alternativni oblici učenja, uključujući neformalno obrazovanje, programe opismenjavanja i druge odgovarajuće obrazovne aktivnosti.

U slučajevima postojanja sigurnosnih rizika ili drugih prepreka, pružalac usluge organizuje obrazovne aktivnosti u skloništu ili putem drugih prilagođenih modela do stvaranja uslova za uključivanje u redovni obrazovni sistem.

Pružalac usluge osigurava korisnicima pristup potrebnim obrazovnim materijalima, te prati njihov obrazovni napredak u okviru upravljanja slučajem, u saradnji sa nadležnim institucijama.

Za djecu, pristup obrazovanju osigurava se u skladu sa uzrastom, razvojnim potrebama i najboljim interesom djeteta, uz obaveznu saradnju sa nadležnim obrazovnim institucijama i organima starateljstva. Dijete se, u pravilu, uključuje u redovni obrazovni sistem, osim kada bi to moglo ugroziti njegovu sigurnost, kada se osiguravaju alternativni oblici obrazovanja, uključujući organizovanje nastave u skloništu ili putem online modela. U slučajevima prekida školovanja, poduzimaju se mjere za ponovno uključivanje djeteta u obrazovni sistem, uz osiguranje priznavanja prethodno završenog obrazovanja i dodatne podrške u učenju, kao i vođenje i čuvanje relevantne dokumentacije radi kontinuiteta obrazovanja i reintegracije.

6.6.5. [bookmark: _Toc234196279]Pravna pomoć i savjetovanje

Pružalac usluge osigurava korisnicima pristup besplatnoj pravnoj pomoći i pravnom savjetovanju tokom boravka u sigurnoj kući, u skladu sa važećim propisima.

Pravna pomoć ostvaruje se u saradnji sa nadležnim institucijama i ovlaštenim pružaocima, uključujući Ministarstvo pravde Bosne i Hercegovine, organe starateljstva, centre za pružanje besplatne pravne pomoći, ovlaštene nevladine organizacije i druge dostupne mehanizme.

Korisnicima se pružaju pravne informacije i savjetovanje o njihovim pravima, pravnom statusu i dostupnim mehanizmima zaštite, uključujući sudske i upravne postupke, uz osiguranje kontinuiteta pravne pomoći kroz sve faze postupanja, od identifikacije do reintegracije.

Pružalac usluge omogućava pristup pravnoj pomoći u postupcima ostvarivanja prava na naknadu štete, kao i u drugim pravnim postupcima, te osigurava pristup prevodiocu ili tumaču kada je to potrebno.

Pravna pomoć i savjetovanje pružaju se na način prilagođen potrebama korisnika, uz poštivanje dostojanstva, privatnosti i povjerljivosti.

Za strane državljane žrtve trgovine ljudima osigurava se pravno savjetovanje o pravnom statusu, uključujući pitanja boravka, repatrijacije, međunarodne zaštite i komunikacije sa nadležnim institucijama i diplomatsko-konzularnim predstavništvima.

Za djecu, pravna pomoć i savjetovanje osiguravaju se na način prilagođen uzrastu, razvojnim sposobnostima i potrebama djeteta, uz obavezno učešće nadležnog organa starateljstva i imenovanog staratelja, te uz osiguranje zastupanja i zaštite prava djeteta u svim relevantnim postupcima.

6.6.6. [bookmark: _Toc234196280]Psihosocijalna podrška

Pružalac usluge osigurava korisnicima kontinuiranu dostupnost psihosocijalne podrške korisnicima tokom boravka u skloništu, u skladu sa njihovim individualnim potrebama.

Po prijemu u sklonište vrši se procjena potreba korisnika za psihosocijalnom podrškom, uz njeno redovno praćenje i prilagođavanje tokom boravka.

Psihosocijalna podrška obuhvata individualno i grupno savjetovanje, krizne intervencije, podršku u oporavku od trauma i druge oblike stručne pomoći, u skladu sa potrebama korisnika.

Pružalac usluge osigurava da psihosocijalnu podršku pruža stručno osoblje ili kvalifikovani saradnici, u skladu sa profesionalnim standardima, te da se podrška pruža u odgovarajućim vremenskim intervalima kao sastavni dio individualnog plana podrške.

Sve pružene usluge psihosocijalne podrške evidentiraju se u individualnom dosijeu korisnika, u skladu sa važećim propisima.

Za djecu, psihosocijalna podrška mora biti prilagođena uzrastu, razvojnim potrebama i traumatskim iskustvima djeteta, te se pruža od strane stručnjaka sa iskustvom u radu sa djecom, kroz savjetodavni rad, razvojne i terapijske aktivnosti i druge oblike podrške koji doprinose oporavku, razvoju i jačanju kapaciteta djeteta.

6.6.7. [bookmark: _Toc234196281]Aktivnosti i radno-okupaciona podrška

Pružalac usluge osigurava uključivanje korisnika u različite aktivnosti u svrhu rehabilitacije, oporavka i kvalitetnog provođenja vremena.

Aktivnosti se planiraju i provode u skladu sa psihofizičkim sposobnostima, interesima i potrebama korisnika, kao i kapacitetima skloništa, te obuhvataju radno-okupacione, rekreativne, edukativne i razvojne sadržaje koje doprinose oporavku, socijalizaciji i razvoju životnih i radnih vještina.

Pružalac usluge osigurava dostupnost materijala i uslova za provođenje aktivnosti, uključujući knjige, časopise, društvene igre i druge sadržaje primjerene korisnicima.

Korisnici se podstiču na učešće u individualnim i grupnim aktivnostima, uz organizovanje dnevnih aktivnosti koje doprinose strukturiranju vremena i jačanju osjećaja sigurnosti i stabilnosti.

U skladu sa procjenom rizika, korisnicima se omogućava boravak na otvorenom i učešće u aktivnostima izvan skloništa.

Za djecu, aktivnosti moraju biti prilagođene uzrastu i razvojnim potrebama, uz osiguranje adekvatnog prostora, opreme i sadržaja za igru, učenje i slobodne aktivnosti koje doprinose njihovom razvoju, dobrobiti i socijalizaciji.

6.6.8. [bookmark: _Toc234196282]Dokumentovanje i zaštita podataka

Pružalac usluge vodi urednu, tačnu i ažurnu dokumentaciju o svakom korisniku tokom boravka u skloništu.

Za svakog korisnika uspostavlja se individualni dosije koji sadrži relevantne podatke i dokumentaciju o prijemu, procjeni potreba, pruženim uslugama i toku podrške, te omogućava kontinuitet pružanja usluga i praćenje postupanja u okviru upravljanja slučajem.

Korisnik se informiše o postojanju dosijea i, u skladu sa važećim propisima, omogućava mu se pristup podacima koji se na njega odnose.

Pružalac usluge osigurava da se svi podaci o korisnicima obrađuju, čuvaju i štite u skladu sa propisima o zaštiti ličnih podataka i internim procedurama, uključujući primjenu odgovarajućih fizičkih i tehničkih mjera zaštite.

Pristup dokumentaciji ograničen je na ovlašteno osoblje, u skladu sa internim pravilima i važećim propisima, dok se razmjena informacija sa nadležnim institucijama vrši uz saglasnost korisnika, osim u slučajevima kada je drugačije propisano zakonom ili kada je to neophodno radi zaštite života, sigurnosti ili ostvarivanja prava korisnika.

Pružalac usluge osigurava da se posebno osjetljivi podaci čuvaju i obrađuju uz dodatne mjere zaštite i ograničen pristup.

Pružalac usluge uređuje način vođenja, čuvanja, pristupa i razmjene dokumentacije kroz interne akte, uključujući pravilnike i procedure te standarde zaštite ličnih podataka, te osigurava period čuvanja dokumentacije u skladu sa važećim propisima.

Za djecu, dokumentacija se vodi i čuva uz posebnu zaštitu prava i interesa djeteta, a razmjena podataka vrši se u saradnji sa nadležnim organom starateljstva i u skladu sa važećim propisima.

6.6.9. [bookmark: _Toc234196283]Otpust i priprema za izlazak iz skloništa

Pružalac usluge osigurava planiranje i realizaciju otpusta korisnika iz skloništa u saradnji sa nadležnim institucijama, u skladu sa individualnim planom podrške i potrebama korisnika.

Otpust se može realizovati na zahtjev korisnika ili po okončanju programa podrške, u cilju reintegracije, repatrijacije ili upućivanja na druge oblike zaštite.

Pružalac usluge osigurava da korisnik, prije napuštanja skloništa, bude informisan o posljedicama prekida korištenja usluga i dostupnim oblicima daljnje podrške, te da se u slučaju samoinicijativnog napuštanja skloništa o tome obavijeste nadležne institucije uključene u vođenje slučaja, u skladu sa važećim propisima.

Postupak otpusta provodi se u koordinaciji sa nadležnim institucijama, uključujući centre za socijalni rad, agencije za provođenje zakona i druge relevantne aktere, te se dokumentuje kroz odgovarajuće evidencije u skladu sa internim aktima i važećim propisima.

Pružalac usluge prilikom otpusta predaje korisniku njegove lične dokumente i lične stvari, te osigurava čuvanje kopija relevantne dokumentacije u individualnom dosijeu korisnika, u skladu sa propisima o zaštiti ličnih podataka, uz mogućnost pristupa korisnika dokumentaciji koja je značajna za nastavak zaštite, ostvarivanje prava i reintegraciju.

Otpust stranih državljana žrtava trgovine ljudima provodi se u saradnji sa nadležnim institucijama, uključujući Službu za poslove sa strancima, te, u pravilu, uz njihovu pratnju, u skladu sa važećim propisima.

Za djecu, otpust se provodi uz obavezno učešće nadležnog organa starateljstva i imenovanog staratelja, u skladu sa najboljim interesom djeteta, te se ne može realizovati bez prethodno osiguranog adekvatnog rješenja za daljnji smještaj, zaštitu i podršku djeteta.


6.6.10. [bookmark: _Toc234196284]  Repatrijacija i povratak 

Pružalac usluge sarađuje sa nadležnim institucijama i organizacijama u planiranju i realizaciji repatrijacije i povratka stranih žrtava trgovine ljudima, u skladu sa važećim propisima.

Pružalac usluge učestvuje u pripremi korisnika za povratak, uključujući pravovremeno i razumljivo informisanje o postupku repatrijacije, dostupnoj podršci, situaciji u zemlji porijekla ili zemlji uobičajenog boravka, kao i mogućim općim i posebnim rizicima.

Repatrijacija i povratak provode se na dobrovoljan, siguran i dostojanstven način, uz poštivanje prava, sigurnosti i dostojanstva korisnika.

Postupak repatrijacije provodi se u saradnji sa nadležnim institucijama, uz prethodnu procjenu rizika, uključujući sigurnosne, socijalne i porodične okolnosti, te dostupnost odgovarajuće podrške u zemlji povratka.

Izjavu o dobrovoljnom povratku žrtva trgovine ljudima daje u pisanom obliku, potpisivanjem obrasca o dobrovoljnom povratku na jeziku koji razumije, a ista se dokumentuje i čuva u individualnom dosijeu korisnika. Dobrovoljni povratak punoljetne žrtve trgovine ljudima koja se nalazi pod starateljstvom moguć je samo uz pristanak staratelja.

Pružalac usluge učestvuje u izradi i realizaciji individualnog plana repatrijacije, u saradnji sa Službom za poslove sa strancima i drugim nadležnim institucijama i organizacijama uključenim u postupak.

U slučajevima kada bi povratak mogao ugroziti sigurnost korisnika ili dovesti do povrede njegovih prava, pružalac usluge sarađuje sa nadležnim institucijama na pronalaženju alternativnih rješenja, što može uključivati produženi boravak u skloništu do iznalaženja sigurnog i dostojanstvenog rješenja za žrtvu.

Za djecu, repatrijacija i povratak provode se isključivo u skladu sa najboljim interesom djeteta, uz obavezno učešće nadležnog organa starateljstva i prethodnu procjenu uslova za siguran povratak, uključujući procjenu porodice, staratelja ili alternativnog oblika smještaja u zemlji povratka. U slučaju sumnje da povratak nije u najboljem interesu djeteta ili da bi mogao ugroziti njegovu sigurnost, osiguravaju se alternativna rješenja zaštite u saradnji sa nadležnim institucijama.


6.6.11. [bookmark: _Toc234196285]  Reintegracija

Pružalac usluge učestvuje u planiranju i pripremi reintegracije korisnika kao sastavnog dijela individualnog plana podrške koji obuhvata ključne oblasti kao što su zdravstvena zaštita, obrazovanje, zapošljavanje, stanovanje, psihosocijalna podrška i ostvarivanje prava, u skladu sa potrebama korisnika.

Reintegracija se planira i provodi se uz aktivno učešće punoljetnog korisnika, kroz razvoj životnih vještina i podršku u oblastima obrazovanja, zapošljavanja, zdravstvene i psihosocijalne zaštite.

Pružalac usluge sarađuje sa nadležnim institucijama i organizacijama u cilju osiguravanja uslova za sigurnu i održivu reintegraciju, uključujući povezivanje korisnika sa dostupnim servisima u zajednici i, u skladu sa kapacitetima, učešće u realizaciji aktivnosti reintegracije.

U saradnji sa nadležnim institucijama i u skladu sa mogućnostima, može se osigurati i praćenje korisnika nakon izlaska iz skloništa, u cilju podrške održivosti reintegracije.

Reintegracija se planira i provodi na način koji minimizira rizik od ponovne viktimizacije i trgovine ljudima.

Za djecu, reintegracija se planira i provodi u saradnji sa nadležnim organom starateljstva, koji ima vodeću ulogu u donošenju odluka, u skladu sa najboljim interesom djeteta, te uključuje osiguravanje pristupa obrazovanju, sigurnom porodičnom ili alternativnom smještaju i kontinuiranoj podršci.


7. [bookmark: _Toc234196286]Osoblje i organizacija rada

[bookmark: _Toc234196287]7.1. Broj i profil osoblja

Pružalac usluge raspolaže stručnim, obučenim i etički odgovornim osobljem osposobljenim za rad sa žrtvama trgovine ljudima, u skladu sa domaćim zakonodavstvom, međunarodnim standardima i principima zaštite ljudskih prava.

Pružalac usluge osigurava dovoljan broj osoblja i adekvatnu organizaciju rada koja omogućava kontinuiran rad skloništa (24 sata dnevno, 7 dana u sedmici), uz jasnu raspodjelu odgovornosti.

Stručni tim uključuje najmanje socijalnog radnika, psihologa ili psihoterapeuta, pravnika, medicinsko osoblje i tehničkog koordinatora, kao i odgovarajuće tehničko i pomoćno osoblje, u skladu sa potrebama korisnika.
Pružalac usluge ima osigurano osoblje za pripremu i distribuciju obroka, uključujući kuharicu ili domaćicu, te jelovnik koji je nutritivno i zdravstveno prilagođen potrebama korisnika.

U slučajevima smještaja djece, osigurava se odgajateljsko osoblje sa iskustvom u radu sa djecom, uz kontinuirano prisustvo najmanje dvije osobe u smjeni.

Pružalac usluge ima uspostavljene formalne mehanizme saradnje sa vanjskim stručnim saradnicima i institucijama, u skladu sa potrebama korisnika, uključujući zdravstvene, obrazovne i druge specijalizirane usluge. U radu sa djecom i drugim posebno ranjivim kategorijama korisnika, uključujući djecu sa invaliditetom i strane državljane, osiguran je pristup odgovarajućim stručnjacima, kao i uslugama prevođenja i tumačenja.

[bookmark: _Toc234196288]7.2. Kompetencije i način rada

Osoblje ima odgovarajuće stručne kvalifikacije i iskustvo za pružanje usluga smještaja i podrške žrtvama trgovine ljudima, uključujući primjenu pristupa usmjerenog na žrtvu, trauma-informisanog pristupa i principa najboljeg interesa djeteta.

Osoblje je osposobljeno za rad sa žrtvama trgovine ljudima, uključujući oblast zaštite djece, rodno zasnovanog nasilja, procjene rizika, povjerljivosti i nediskriminacije.

Osoblje je upoznato sa funkcionisanjem nacionalnog referalnog mehanizma za zaštitu žrtava trgovine ljudima, uključujući procedure identifikacije, upućivanja i saradnje sa nadležnim institucijama, kao i osnovne aspekte zaštite stranih žrtava.

Rad sa korisnicima zasniva se na individualiziranom pristupu, uz procjenu potreba i koordinaciju stručnog tima.

[bookmark: _Toc234196289]7.3. Upravljanje, supervizija i etički standardi

Organizacija rada podrazumijeva jasno definisane uloge i odgovornosti osoblja, kao i koordinaciju rada unutar tima.

Sva lica angažovana u radu sa korisnicima, uključujući volontere, podliježu provjeri profesionalnog integriteta, uključujući uvjerenje o nekažnjavanju i potvrdu da se protiv njih ne vodi krivični postupak, posebno za krivična djela protiv spolnog integriteta djece, nasilje u porodici i trgovinu ljudima.

Pružalac usluge osigurava sistem stručne podrške osoblju, uključujući superviziju i kontinuirano stručno usavršavanje.

Pružalac usluge usvaja i primjenjuje kodeks ponašanja i interne politike koje uređuju rad osoblja, uključujući zaštitu djece i ranjivih osoba, zaštitu podataka, profesionalne granice i upravljanje rizicima.


8. [bookmark: _Toc234196290]Operativne politike skloništa

Pružalac usluge ima razvijene, usvojene i primjenjuje operativne politike i procedure koje uređuju organizaciju rada skloništa i pružanje usluga žrtvama trgovine ljudima.

Operativne politike zasnivaju se na principima zaštite ljudskih prava, najboljeg interesa djeteta, nediskriminacije, povjerljivosti, informisanog pristanka i pristupa usmjerenog na žrtvu, te su dostupne i razumljive osoblju i korisnicima.

Operativne politike i procedure uključuju primjenu standardiziranih obrazaca i evidencija koji se koriste u svim fazama pružanja usluga, a koji su sastavni dio dokumentacije skloništa i, gdje je primjenjivo, dati u prilogu ovog dokumenta.


[bookmark: _Toc234196291]8.1. Politika prijema u sklonište

Pružalac usluge ima jasno definisanu i primjenjivanu politiku prijema korisnika koja uređuje kriterije, postupak i odgovornosti u procesu prijema.

Politika prijema obuhvata:

· postupak prijema u redovnim i hitnim situacijama; 
· saradnju sa nadležnim institucijama u okviru referalnog mehanizma;
· inicijalnu procjenu potreba i rizika; 
· osiguranje sigurnosti korisnika prilikom prijema; 
· informisanje korisnika o njihovim pravima, pravilima boravka i dostupnim uslugama; 
· vođenje odgovarajuće dokumentacije, uključujući standardizirane obrasce za prijem korisnika, inicijalnu procjenu potreba i rizika, saglasnosti korisnika, evidenciju ličnih stvari i druge relevantne evidencije.

[bookmark: _Toc234196292]8.2. Politika posjeta

Pružalac usluge ima definisanu i primjenjivanu politiku posjeta koja uređuje uslove, način i ograničenja posjeta, uz prioritetnu zaštitu njihove sigurnosti, privatnosti i oporavka korisnika.

Politika posjeta uređuje:

· odobravanje i evidenciju posjeta;
· procjenu rizika prije odobravanja posjete;
· ograničenja u cilju zaštite sigurnosti korisnika i skloništa; 
· posebne mjere zaštite za djecu i druge ranjive korisnike. 

Posjete se odobravaju isključivo predstavnicima nadležnih institucija uključenih u zaštitu i podršku žrtvama trgovine ljudima, u skladu sa važećim propisima i referalnim mehanizmom, te se unaprijed najavljuju i odobravaju, osim u hitnim slučajevima.

[bookmark: _Toc234196293]8.3. Pravila skloništa/kodeks ponašanja korisnika

Pružalac usluge ima jasno definisana i primjenjivana pravila boravka i kodeks ponašanja korisnika.

Pravila:

· su jasna, razumljiva i prilagođena uzrastu i potrebama korisnika; 
· uključuju posebno prilagođene verzije za djecu; 
· prilagođena su osobama sa invaliditetom i drugim ranjivim kategorijama; 
· osiguravaju sigurno i dostojanstveno okruženje; 
· ne sadrže diskriminatorne ili neopravdano restriktivne mjere; 
· primjenjuju se uz poštivanje principa proporcionalnosti i najboljeg interesa korisnika.

Korisnici se sa pravilima upoznaju prilikom prijema, na njima razumljiv način, a pravila su dostupna na vidljiv i pristupačan način u skloništu.


[bookmark: _Toc234196294]8.4. Politika upravljanja slučajevima

Pružalac usluge primjenjuje strukturiran i dokumentovan pristup upravljanju slučajevima.

Politika obuhvata:

· inicijalnu i kontinuiranu procjenu potreba i rizika; 
· izradu individualnog plana podrške;
· koordinaciju sa nadležnim institucijama; 
· redovno praćenje i evaluaciju; 
· planiranje reintegracije i, gdje je primjenjivo, repatrijacije. 

Upravljanje slučajem zasniva se na individualnom pristupu i aktivnom učešću korisnika.


[bookmark: _Toc234196295]8.5. Politika pritužbi i povratnih informacija

Pružalac usluge ima uspostavljen mehanizam za podnošenje pritužbi i davanje povratnih informacija.

Ova politika osigurava:

· dostupne i jasne načine podnošenja pritužbi; 
· povjerljivost i zaštitu korisnika od negativnih posljedica; 
· pravovremeno razmatranje i rješavanje pritužbi;
· mogućnost davanja povratnih informacija o kvalitetu usluga. 

Pružalac usluge koristi standardiziran obrazac za podnošenje pritužbi, dostupan najmanje na jednom od službenih jezika u Bosni i Hercegovini i na engleskom jeziku, te osigurava njegovu dostupnost korisnicima.

[bookmark: _Toc234196296]8.6. Politika sigurnosti i zaštite

Pružalac usluge ima razvijenu i primjenjivanu politiku sigurnosti i zaštite koja osigurava fizičku i psihološku sigurnost korisnika i osoblja.

Politika obuhvata:

· procjenu i upravljanje rizicima; 
· mjere zaštite od nasilja, zloupotrebe i ponovne viktimizacije; 
· zaštitu lokacije skloništa i kontrolu pristupa; 
· postupanje u kriznim i vanrednim situacijama; 
· upravljanje sigurnosnim incidentima;
· posebne mjere zaštite za djecu i druge ranjive korisnike. 

Mjere se primjenjuju proporcionalno procijenjenom riziku, bez dodatne traumatizacije korisnika.

[bookmark: _Toc234196297]8.7.  Politika ljudskih resursa i ponašanja osoblja

Pružalac usluge ima definisane politike koje uređuju upravljanje ljudskim resursima i profesionalno ponašanje osoblja.

Ove politike obuhvataju:

· zapošljavanje i angažman osoblja; 
· profesionalne standarde i etički kodeks; 
· odgovornosti i obaveze osoblja; 
· kontinuirano stručno usavršavanje; 
· superviziju i podršku osoblju; 
· profesionalne granice u radu sa korisnicima. 

Osoblje postupa u skladu sa ovim politikama, uz puno poštivanje prava, dostojanstva i sigurnosti korisnika.

[bookmark: _Toc234196298]8.8. Standardizovani obrasci i evidencije

Pružalac usluge osigurava korištenje standardiziranih obrazaca i evidencija u svim fazama rada sa korisnicima, u cilju osiguravanja ujednačenog, transparentnog i kvalitetnog pružanja usluga. 

Obrasci predstavljaju standardizirane modele koji se mogu prilagoditi specifičnostima rada, uz zadržavanje minimalnih obaveznih elemenata.

Standardizirani obrasci obuhvataju, između ostalog:

· prijem korisnika;
· procjenu potreba i rizika;
· obradu i zaštitu ličnih podataka;
· informisani pristanak na smještaj i korištenje usluge;
· individualni plan podrške i reintegracije;
· evidenciju pruženih usluga;
· zdravstvenu procjenu i saglasnost za medicinske intervencije; 
· podnošenje pritužbi;
· zahtjev za prekid korištenja usluge; 
· premještaj korisnika;
· otpust korisnika;
· procjenu zadovoljstva korisnika;
· druge obrasce u skladu sa potrebama rada skloništa.

Pružalac usluge osigurava da su obrasci dostupni osoblju i koriste se u skladu sa internim procedurama.


[bookmark: _Toc227767319][bookmark: _Toc234196299]II  Kriteriji i procedure

9. [bookmark: _Toc234196300]Kriteriji za odabir pružalaca usluge smještaja

Ovim dokumentom utvrđuju se kriteriji za odabir pružalaca usluga smještaja i podrške žrtvama trgovine ljudima u skloništima. Kriteriji su razvijeni u skladu sa važećim propisima u Bosni i Hercegovini, međunarodnim standardima i principima zaštite ljudskih prava, uz posebno uvažavanje najboljeg interesa djeteta.

Cilj kriterija je osigurati da usluge smještaja i podrške pružaju organizacije koje raspolažu adekvatnim kapacitetima, stručnim kadrom i uspostavljenim procedurama, te da korisnicima obezbijedi sigurno, dostojanstveno i kvalitetno okruženje za oporavak i zaštitu.

Procjena ispunjenosti kriterija obuhvata minimalne uslove za rad i kvalitet pruženih usluga, kroz strukturne i funkcionalne standard, a zasniva se na dostavljenoj dokumentaciji, uvidu u rad pružaoca usluga, kao i drugim relevantnim izvorima informacija.

Kriteriji za odabir predstavljaju skup minimalnih i kvalitativnih zahtjeva koje pružalac usluge treba ispunjavati kako bi bio izabran za pružanje usluga smještaja i podrške žrtvama trgovine ljudima.

Kriteriji su strukturirani po tematskim cjelinama koje obuhvataju ključne aspekte funkcionisanja skloništa, uključujući:

· infrastrukturne i sigurnosne uslove; 
· funkcionalne standarde usluga; 
· osoblje i organizaciju rada; 
· operativne politike i procedure. 

Ocjenjivanje ispunjenosti kriterija vrši se na osnovu podataka i dokumentacije dostavljene u okviru prijavnog obrasca i prateće dokumentacije. Postupak odabira zasniva se na administrativnoj i stručnoj procjeni prijave, te ne podrazumijeva obaveznu terensku provjeru prije donošenja odluke o odabiru, osim ukoliko nadležni organ ne procijeni da je takva provjera potrebna. 

Komisija vrši bodovanje blagovremenih i potpunih prijava i utvrđuje rang listu na osnovu ukupnog broja ostvarenih bodova, primjenom jasno definisanim nivoa ispunjenosti za svaki kriterij, čime se osigurava transparentan i ujednačen pristup ocjenjivanju.

Ukupan broj bodova i minimalni prag za odabir definišu se javnim pozivom.

Kriteriji se primjenjuju jednako na sve prijavljene pružaoce usluga, u skladu sa principima transparentnosti, jednakog tretmana i nediskriminacije.

[bookmark: _Toc234196301]9.1. Minimalni kriteriji

Pojedini kriteriji predstavljaju osnovne uslove za pružanje usluga. Minimalni kriteriji označeni su u tabeli odgovarajućim simbolom [image: Bullseye with solid fill], a njihovo neispunjavanje automatski isključuje prijavu iz daljnjeg postupka ocjenjivanja, bez obzira na ukupan broj ostvarenih bodova.

[bookmark: _Toc234196302]9.2. Sistem bodovanja

Svaki kriterij boduje se u skladu sa definisanim nivoima ispunjenosti. Ukupan broj bodova predstavlja zbir bodova ostvarenih po svim kriterijima.

Maksimalan broj bodova utvrđuje se zbirno za sve kriterije.
Za odabir pružaoca usluga potrebno je:
· ostvariti najmanje (npr. 70% ukupnog broja bodova); i
· ispuniti sve minimalne (obavezne) kriterije definisane ovim dokumentom.

KRITERIJI ZA VREDNOVANJE I ODABIR PRUŽAOCA USLUGE SMJEŠTAJA
Kriteriji označeni simbolom [image: Bullseye with solid fill]  predstavljaju minimalne (obavezne) uslove.
Neispunjavanje bilo kojeg minimalnog kriterija automatski isključuje prijavu iz daljnjeg postupka ocjenjivanja, bez obzira na ukupan broj ostvarenih bodova.
STRUKTURALNI STANDARDI
	INFRASTRUKTURA I USLOVI SMJEŠTAJA

	Kriteriji
	Dokaz
	Nivo ispunjenosti
	Bodovi

	[image: Bullseye with solid fill]Funkcionalna organizacija prostora (obavezne prostorije)
	Opis objekta, fotografije
	Ne ispunjava
	0

	
	
	Djelimično (nedostaju ključne prostorije)
	2

	
	
	U potpunosti ispunjava
	3

	[image: Bullseye with solid fill] Minimalni prostorni uslovi (kvadratura, krevet, prostor za lične stvari)
	Izjava, opis prostorija
	Ne ispunjava
	0

	
	
	Djelimično ispunjava
	2

	
	
	U potpunosti ispunjava 
	3

	[image: Bullseye with solid fill]Odvajanje korisnika (spol, rizik, privatnost)
	Opis organizacije smještaja
	Nije osigurano
	0

	
	
	Djelimično osigurano
	2

	
	
	U potpunosti osigurano
	3

	USLOVI ZA DJECU (ako je primjenjivo)

	[image: Bullseye with solid fill]Odvojeni smještaj djece
	Opis prostora
	Nije osigurano
	0

	
	
	Djelimično osigurano
	2

	
	
	U potpunosti osigurano
	3

	[image: Bullseye with solid fill]Prostor i oprema prilagođena djeci
	Fotografije, opis
	Nije osigurano
	0

	
	
	Djelimično osigurano
	1

	
	
	U potpunosti osigurano
	2

	[image: Bullseye with solid fill]Sigurnost djece (razdvajanje od rizičnih osoba)
	Interna pravila, evidencija sigurnosnih mjera
	Nije osigurano
	0

	
	
	Djelimično osigurano
	1

	
	
	U potpunosti osigurano
	2

	TEHNIČKA INFRASTRUKTURA

	Kriteriji
	Dokaz
	Nivo ispunjenosti
	Bodovi

	[image: Bullseye with solid fill]Tehnička ispravnost objekta
	Dokumentacija
	Nema dokaza
	0

	
	
	Djelimično osigurano
	2

	
	
	U potpunosti osigurano
	3

	[image: Bullseye with solid fill] Sistemi grijanja, ventilacije i zaštite
	Opis, fotografije
	Nije osigurano
	0

	
	
	Djelimično osigurano
	1

	
	
	U potpunosti osigurano
	2

	SIGURNOST OBJEKTA I PROSTORA

	Kriteriji
	Dokaz
	Nivo ispunjenosti
	Bodovi

	Povjerljivost lokacije i zaštita identiteta
	Izjava, opis
	Nije osigurano
	0

	
	
	Djelimično osigurano
	2

	
	
	U potpunosti osigurano
	3

	[image: Bullseye with solid fill]Implementacija sigurnosnih mjera (najmanje jedna)
	Interna pravila, evidencija sigurnosnih mjera
	Nema
	0

	
	
	Jedna mjera
	2

	
	
	Više mjera
	3

	Kontrolisan pristup objektu
	Opis sistema sigurnosti
	Nije osiguran
	0

	
	
	Djelimično osiguran
	1

	
	
	Osiguran
	2

	VANREDNE SITUACIJE I SIGURNOST

	Kriteriji
	Dokaz
	Nivo ispunjenosti
	Bodovi

	[image: Bullseye with solid fill] Protupožarna zaštita i plan evakuacije
	Plan protupožarne zaštite, plan evakuacije
	Nema
	0

	
	
	Djelimično osigurano
	1

	
	
	U potpunosti osigurano
	2

	Obuka osoblja i korisnika
	Program obuke, liste učesnika 
	Nije osigurano
	0

	
	
	Djelimično osigurano
	1

	
	
	U potpunosti osigurano i sprovodi se
	2

	HIGIJENA

	Kriteriji
	Dokaz
	Nivo ispunjenosti
	Bodovi

	Održavanje higijene 
	Evidencije
	Nema
	0

	
	
	Djelimično osigurano
	2

	
	
	U potpunosti osigurano
	3

	PRISTUPAČNOST

	Kriteriji
	Dokaz
	Nivo ispunjenosti
	Bodovi

	[image: Bullseye with solid fill] Pristupačnost objekta (lokacije i prilaza)
	Opis
	Nije osigurano
	0

	
	
	Djelimično osigurano
	2

	
	
	U potpunosti osigurano 
	3

	[image: Bullseye with solid fill] Pristupačnost za OSI i djecu
	Opis
	Nije osigurano
	0

	
	
	Djelimično osigurano
	2

	
	
	U potpunosti osigurano
	3




FUNKCIONALNI STANDARDI
	PRIJEM KORISNIKA

	Kriteriji
	Dokaz
	Nivo ispunjenosti
	Bodovi

	[image: Bullseye with solid fill] Prijem korisnika se vrši u skladu sa utvrđenom procedurom koja uključuje zahtjev nadležne institucije, procjenu potreba i dokumentovanje prijema
	Evidencija prijema korisnika, potpisani obrasci (saglasnost, kućni red)
	Nije uspostavljeno
	0

	
	
	Djelimično uspostavljeno, procedura postoji ali se dosljedno ne primjenjuje 
	2

	
	
	U potpunosti uspostavljeno i primjenjuje se 
	3

	[image: Bullseye with solid fill]Informisani pristanak
	Obrazac
	Nije osigurano
	0

	
	
	Djelimično osigurano
	2

	
	
	U potpunosti osigurano
	3

	[image: Bullseye with solid fill] Inicijalna procjena potreba i rizika
	Obrazac procjene
	Nije uspostavljeno
	0

	
	
	Djelimično uspostavljeno
	2

	
	
	U potpunosti uspostavljeno i primjenjuje se
	3

	 Informisanje o pravima i pravilima
	Evidencija, saglasnost
	Nije osigurano
	0

	
	
	Djelimično osigurano
	1

	
	
	U potpunosti osigurano
	2

	INFORMISANJE I UČEŠĆE KORISNIKA

	Kriteriji
	Dokaz
	Nivo ispunjenosti
	Bodovi

	Uspostavljen i provodi se kontinuiran sistem informisanja korisnika o pravima i uslugama
	Interni akt/procedura, evidencija informisanja u dosijeu, potpisane izjave korisnika, informativni materijali (brošure, kućni red), intervju sa korisnicima
	Nije uspostavljeno
	0

	
	
	Djelimično uspostavljeno (informisanje se provodi povremeno ili bez evidencije)
	2

	
	
	U potpunosti uspostavljeno (sistematski, dokumentovan i razumljiv korisnicima)
	3

	Osigurava se i dokumentuje učešće korisnika u donošenju odluka o oporavku i planu podrške
	Individualni plan podrške (sa zabilježenim učešćem korisnika), zapisnici sa sastanaka, bilješke voditelja slučaja, potpis korisnika, intervju sa korisnikom
	Nije osigurano
	0

	
	
	Djelimično osigurano (korisnik formalno uključen, bez stvarnog učešća ili evidencije)
	2

	
	
	U potpunosti osigurano (aktivno učešće, dokumentovano i potvrđeno u praksi)
	3

	Pristup prevodiocu/tumaču kada je potrebno
	Evidencija angažovanja prevodioca, zabilješke u dosijeu o jeziku komunikacije, prevedeni materijali (kućni red, prava), potpisane izjave korisnika, intervju sa korisnikom
	Nije osigurano
	0

	
	
	Djelimično osigurano (komunikacija se pokušava, ali bez sistemskog pristupa ili dokumentacije)
	1

	
	
	U potpunosti osigurano (sistematski osigurano i dokumentovano)
	2

	PRITUŽBE I ZAŠTITA PRAVA

	Kriteriji
	Dokaz
	Nivo ispunjenosti
	Bodovi

	[image: Bullseye with solid fill] Uspostavljen i funkcionalan mehanizam za zaprimanje, evidentiranje i rješavanje pritužbi
	Procedure
	Nije uspostavljeno
	0

	
	
	Djelimično uspostavljeno
	2

	
	
	U potpunosti uspostavljeno i primjenjuje se
	3

	[image: Bullseye with solid fill] Osigurana dostupnost i povjerljivost mehanizama za pritužbe
	Procedura za pritužbe, evidencija zaprimljenih pritužbi, dostupni kanali za pritužbe (npr. sandučić, kontakt osoba), informativni materijali o pritužbama (kućni red, obavještenja)
	Nije osigurano
	0

	
	
	Djelimično (mehanizam postoji, ali nije u potpunosti dostupan ili dokumentovan)
	2

	
	
	U potpunosti osigurano (jasno uspostavljen, dostupan, povjerljiv i dokumentovan)
	3

	UPRAVLJANJE SLUČAJEM

	Kriteriji
	Dokaz
	Nivo ispunjenosti
	Bodovi

	[image: Bullseye with solid fill]Uspostavljen i provodi se sistem upravljanja slučajem sa imenovanim voditeljem slučaja za svakog korisnika
	Interna procedura upravljanja slučajem, individualni dosije korisnika (imenovan voditelj slučaja), evidencija vođenja slučaja
	Nije uspostavljeno
	0

	
	
	Djelimično uspsotavljeno  (sistem nije u potpunosti funkcionalan ili dokumentovan)
	2

	
	
	U potpunosti uspostavljeno I primjenjuje se
	3

	[image: Bullseye with solid fill]Izrađuju se i provode individualni planovi podrške koji obuhvataju sve relevantne oblasti (zaštita, zdravlje, psihosocijalna podrška, pravna pomoć, obrazovanje, reintegracija)
	Interna pravila, individualni planovi podrške u dosijeu, potpis korisnika (gdje je primjenjivo), evidencija provođenja aktivnosti
	Nije osigurano
	0

	
	
	Djelimično osigurano (planovi postoje, ali nisu potpuni ili se ne provode dosljedno)
	2

	
	
	U potpunosti osigurano (planovi su sveobuhvatni, individualizirani i provode se)
	3

	[image: Bullseye with solid fill]Planovi podrške se redovno prate, evaluiraju i ažuriraju u skladu sa promjenama potreba korisnika
	Evidencija praćenja (case review), bilješke voditelja slučaja, ažurirane verzije planova
	Ne provodi se
	0

	
	
		



	Djelimično se provodi (praćenje postoji, ali nije redovno ili sistematsko)



	2

	
	
	
	U potpunosti se provodi (kontinuirano praćenje i dokumentovano ažuriranje)



	3

	[image: Bullseye with solid fill]Uspostavljen i vodi se sistem vođenja, čuvanja i ažuriranja individualnih dosijea korisnika
	Interna pravila o dokumentovanju, individualni dosije (kompletan i ažuran)
	Nije uspostavljen
	0

	
	
		



	Djelimično uspostavljen (dosije postoji, ali nije potpun ili uredno vođen)



	
2

	
	
	U potpunosti uspostavljen i provodi se (dosije uredan, ažuriran i vodi se u skladu sa standardima)
	3

	ZAŠTITA KORISNIKA

	Kriteriji
	Dokaz
	Nivo ispunjenosti
	Bodovi

	[image: Bullseye with solid fill] Procjena rizika i mjere zaštite
	Plan zaštite
	Nije osigurano
	 0

	
	
	Djelimično osigurano
	 2

	
	
	U potpunosti osigurano
	 3

	[image: Bullseye with solid fill]Zaštita podataka korisnika
	Interna pravila o zaštiti podataka, evidencija o vođenju i čuvanju dokumentacije (dosije korisnika), te mjere ograničenog pristupa podacima
	Nije osigurano
	           0

	
	
	
	Djelimično osigurano



	           2

	
	
	
	U potpunosti osigurano



	           3

	OSNOVNE USLUGE

	Kriteriji
	Dokaz
	Nivo ispunjenosti
	Bodovi

	[image: Bullseye with solid fill] Uspostavljen i provodi se sistem osiguravanja adekvatne i nutritivno uravnotežene ishrane
	Jelovnik
	Nije uspostavljeno
	0

	
	
	Djelimično 
	2

	
	
	U potpunosti uspostavljeno
	3

	Ishrana je prilagođena individualnim potrebama korisnika
	Evidencija
	Nije osigurano
	0

	
	
	Djelimično osigurano
	1

	
	
	U potpunosti osigurano
	2

	[image: Bullseye with solid fill] Osigurana odjeća, obuća i higijenske potrepštine u skladu sa potrebama
	Interna pravila i procedure, evidencije
	Nije osigurano
	0

	
	
	
	Djelimično osigurano



	1

	
	
	
	U potpunosti osigurano



	2

	MEDICINSKA NJEGA I ZDRAVSTVENA ZAŠTITA

	Kriteriji
	Dokaz
	Nivo ispunjenosti
	Bodovi

	[image: Bullseye with solid fill]Uspostavljen i provodi se sistem organizovanja zdravstvene zaštite (inicijalni pregled i kontinuirana briga)
	Interna pravila, medicinska evidencija
	Nije uspostavljeno
	0

	
	
	Djelimično uspostavljeno
	2

	
	
	U potpunosti uspostavljeno i provodi se
	3

	[image: Bullseye with solid fill]Osiguran pristup zdravstvenim uslugama i terapiji
	Protokol sa zdravstvenim ustanovama, medicinska evidencija. evidencija odlazaka u zdravstvene ustanove
	Nije osigurano
	0

	
	
	Djelimično osigurano
	2

	
	
	U potpunosti osigurano
	3

	Uspostavljen sistem evidencije i čuvanja medicinske dokumentacije
	Interna pravila i procedure
	Nije uspostavljeno
	0

	
	
	Djelimično uspostavljeno
	2

	
	
	U potpunosti uspostavljen
	3

	Osigurani uslovi za hitne intervencije i prvu pomoć
	Evidencija opreme prve pomoći, potvrde o obuci osoblja za pružanje prve pomoći, interni protokol za hitne situacije 
	Nije osigurano

	0

	
	
	Djelimično osigurano

	1

	
	
	U potpunosti uspostavljeno
	2

	OBRAZOVANJE

	Kriteriji
	Dokaz
	Nivo ispunjenosti
	Bodovi

	Uspostavljen i provodi se sistem uključivanja korisnika u obrazovanje
	Protokol sa školama, evidencija uključenosti, potvrde o pohađanju/upisu, individualni plan podrške
	Nije uspostavljeno

	0

	
	
	Djelimično uspostavljeno

	2

	
	
	U potpunosti uspostavljeno i provodi se
	3

	Osigurani alternativni oblici obrazovanja kada formalno nije dostupno
	Evidencija edukacija/kurseva, plan aktivnosti, evidencija prisustva
	Nije osigurano
	0

	
	
	Djelimično osigurano
	1

	
	
	U potpunosti osigurano
	2

	Praćenje i dokumentovanje obrazovnog napretka
	Izvještaji o napretku, komunikacija sa školom, dokumentacija o završenim programima
	Nije uspostavljeno

	0

	
	
	Djelimično uspostavljeno

	1

	
	
	U potpunosti uspostavljeno i primjenjuje se
	2

	PRAVNA POMOĆ

	Kriteriji
	Dokaz
	Nivo ispunjenosti
	Bodovi

	[image: Bullseye with solid fill]Uspostavljen i provodi se sistem osiguranja besplatne pravne pomoći
	Evidencija upućivanja korisnika na pravnu pomoć, protokol sa pružaocima pravne pomoći, zabilješke o pruženoj pravnoj podršci u dosijeu
	Nije uspostavljeno

	0

	
	
	Djelimično uspostavljeno

	2

	
	
	U potpunosti uspostavljeno i primjenjuje se
	3

	Korisnici se sistematski informišu o pravima i pravnim postupcima
	Potpisane izjave korisnika, informativni materijali (brošure, kućni red)
	Nije osigurano
	0

	
	
	Djelimično osigurano
	2

	
	
	U potpunosti osigurano
	2

	Osiguran pristup prevodiocu/tumaču
	Evidencija angažovanja prevodioca, ugovori/saradnja sa prevodiocima
	Nije osigurano

	0

	
	
	Djelimično osigurano

	2

	
	
	U potpunosti osigurano
	3

	PSIHOLOŠKA PODRŠKA

	Kriteriji
	Dokaz
	Nivo ispunjenosti
	Bodovi

	[image: Bullseye with solid fill] Uspostavljen i provodi se sistem procjene i pružanja psihološke podrške
	Individualni plan podrške (psihosocijalni segment), evidencija pruženih usluga (savjetovanje, terapija)
	Nije uspostavljeno

	0

	
	
	Djelimično uspostavljeno

	2

	
	
	U potpunosti uspostavljeno i provodi se
	3

	Psihološku podršku pruža kvalifikovano osoblje
	Dokaz o stručnoj spremi i licencama osoblja
	Nije osigurano
	0

	
	
	Djelimično osigurano
	2

	
	
	U potpunosti osigurano
	3

	KULTURNE, SPORTSKE I DRUŠTVENE AKTIVNOSTI

	Kriteriji
	Dokaz
	Nivo ispunjenosti
	Bodovi

	Uspostavljen i provodi se sistem organizovanja aktivnosti za korisnike
	Plan aktivnosti, evidencija realizacije aktivnosti, evidencija prisustva korisnika
	Nije uspostavljeno (ne postoje planirane aktivnosti)
	0

	
	
	Djelimično uspostavljeno (aktivnosti se provode povremeno ili bez jasnog plana i evidencije)
	2

	
	
	U potpunosti uspostavljeno o provodi se 
	3

	DOKUMENTOVANJE I ZAŠTITA PODATAKA

	Kriteriji
	Dokaz
	Nivo ispunjenosti
	Bodovi

	[image: Bullseye with solid fill]Uspostavljen i provodi se sistem vođenja i čuvanja dokumentacije
	Pravilnik o zaštiti ličnih podataka
	Nije uspostavljeno
	0

	
	
	Djelimično uspostavljeno (postoje pravila, ali nisu potpuni, ažurni ili se ne primjenjuju dosljedno)
	2

	
	
	U potpunosti uspostavljeno i provodi se
	3

	[image: Bullseye with solid fill]Osigurana zaštita ličnih i osjetljivih podataka
	Procedura
	Nije osigurano
	0

	
	
	Djelimično osigurano (postoje mjere zaštite, ali nisu dosljedne ili nisu u potpunosti primijenjene)
	1

	
	
	U potpunosti osigurano (pristup ograničen, dokumentacija sigurno pohranjena, primjenjuju se sve propisane mjere zaštite)
	2

	OTPUST IZ SKLONIŠTA

	Kriteriji
	Dokaz
	Nivo ispunjenosti
	Bodovi

	[image: Bullseye with solid fill]Uspostavljen i provodi se sistem planiranja i dokumentovanja otpusta
	Procedura otpusta, dokumentacija o otpustu (obrasci, zapisnici), individualni dosije
	Nije uspostavljeno
	     0

	
	
	Djelimično uspostavljeno (postoje određeni obrasci ili praksa, ali bez sistemskog planiranja ili potpune dokumentacije)
	     2

	
	
	U potpunosti uspsotavljeno i provodi se (otpust se planira, provodi i dokumentuje kroz standardizovane obrasce i dosije)
	     3

	Korisnici se informišu o pravima i posljedicama prije izlaska
	Evidencija informisanja u dosijeu, potpisane izjave korisnika, obrazac o otpustu
	Nije osigurano
	      0

	
	
	Djelimično osigurano (informisanje se provodi, ali nije sistematsko ili nije dokumentovano)
	      1

	
	
	U potpunosti osigurano(korisnici se redovno informišu, uz pisanu potvrdu i evidenciju u dosijeu)
	       2

	REPATRIJACIJA

	Kriteriji
	Dokaz
	Nivo ispunjenosti
	Bodovi

	Uspostavljen i provodi se sistem sigurne i dobrovoljne repatrijacije
	Individualni plan repatrijacije
	Ne uspostavljeno
	    0

	
	
	Djelimično uspostavljeno (postoje pravila, ali nisu potpuni, ažurni ili se ne primjenjuju dosljedno)
	    2

	
	
	U potpunosti uspostavljeno i provodi se (planirano, koordinirano i dokumentovano)
	    3

	Repatrijacija se dokumentuje i uključuje procjenu rizika i izjavu korisnika
	izjava o dobrovoljnom povratku, evidencija informisanja u dosijeu
	Nije osigurano
	    0

	
	
	Djelimično osigurano (informisanje ili izjava nisu dosljedno dokumentovani)
	    1

	
	
	U potpunosti osigurano (dokumentacija i izjave uredno dokumentovane) 
	    2

	REINTEGRACIJA

	Kriteriji
	Dokaz
	Nivo ispunjenosti
	Bodovi

	Uspostavljen i provodi se sistem planiranja reintegracije korisnika
	Individualni plan podrške/reintegracije, evidencija upućivanja (zapošljavanje, obrazovanje, zdravstvo)
	Nije uspostavljeno 
	0

	
	
	Djelimično uspostavljeno (plan postoji, ali nije sveobuhvatan ili se ne provodi)
	2

	
	
	U potpunosti uspsotavljeno i provodi se
	3

	Osigurana saradnja i povezivanje sa servisima u zajednici
	Protokoli o saradnji
	Nije osigurano
	0

	
	
	Djelimično osigurano (postoji povremeno povezivanje bez sistemskog pristupa)
	2

	
	
	U potpunosti osigurano (sistematsko povezivanje i dokumentovana saradnja)
	3



OSOBLJE I ORGANIZACIJA RADA 
	BROJ I PROFIL OSOBLJA

	Kriteriji
	Dokaz
	Nivo ispunjenosti
	Bodovi

	[image: Bullseye with solid fill]Struktura i dostupnost osoblja (24/7 )
	Sistematizacija, raspored rada
	Nije osigurano (nema dovoljnog broja ili kontinuiranog rada)
	0

	
	
		



	Djelimično osigurano (osoblje postoji, ali nije kontinuirano ili nedostaju profili)



	2

	
	
	U potpunosti osigurano 
	3

	Multidisciplinarni tim i podrška korisnicima
	Ugovori, evidencija angažmana, saradnja sa institucijama
	Nije osigurano
	0

	
	
	Djelimično osigurano
	1

	
	
	U potpunosti (osiguran tim i vanjska podrška)
	2

	KOMPETENCIJE I NAČIN RADA

	Kriteriji
	Dokaz
	Nivo ispunjenosti
	Bodovi

	[image: Bullseye with solid fill]Stručne kvalifikacije i osposobljenost osoblja
	Diplome, certifikati, evidencija obuka
	Nije osigurano (nema dovoljnog broja ili kontinuiranog rada)
	0

	
	
		



Djelimično osigurano
	2

	
	
	U potpunosti osigurano (odgovarajuće kvalifikacije i obuke)
	3

	Primjena profesionalnih pristupa u radu
	Individualni planovi, dosije, evidencija rada
	Nije osigurano
	0

	
	
	Djelimično osigurano
	2

	
	
	U potpunosti (individualni i trauma-informisani pristup se primjenjuje)
	3

	UPRAVLJANJE, SUPERVIZIJA I ETIKA

	Kriteriji
	Dokaz
	Nivo ispunjenosti
	Bodovi

	Organizacija rada i odgovornosti osoblja
	Organigram, opisi poslova, interni akti
	Ne postoji

	    0

	
	
	Djelimično osigurano  (postoje osnovni dokumenti, ali nisu potpuni ili se ne primjenjuju dosljedno u praksi)
	     1

	
	
	U potpunosti osigurano (jasno definisane uloge i odgovornosti, dokumentovano i primjenjuje se u praksi)
	    2

	Supervizija i stručno usavršavanje
	Evidencija supervizije, plan obuka, certifikati
	Nije osigurano
	    0

	
	
	Djelimično osigurano (supervizija ili obuke se provode povremeno ili bez sistemskog plana i evidencije)
	    1

	
	
	U potpunosti osigurano (postoji plan i kontinuirano se provode supervizija i obuke, uz evidenciju)
	    2

	[image: Bullseye with solid fill]Etički standardi i provjera osoblja
	Kodeks ponašanja, uvjerenja o nekažnjavanju, interne politike
	Ne postoji

	0

	
	
	Djelimično osigurano (postoje pravila ili provjere, ali nisu potpune ili se ne primjenjuju dosljedno)
	1

	
	
	U potpunosti osigurano (jasno definisani i primjenjuju se etički standardi, izvršene provjere za osoblje)
	2



OPERATIVNE POLITIKE SKLONIŠTA
	OPĆI OKVIR POLITIKA

	Kriteriji
	Dokaz
	Nivo ispunjenosti
	Bodovi

	[image: Bullseye with solid fill]Uspostavljene i primjenjuju se operativne politike i procedure skloništa
	Interni akti/politike i uvid u primjenu
	Nije uspostavljeno 

	0

	
	
	Djelimično uspostavljeno (postoje dokumenti, ali nisu potpuni ili se ne primjenjuju dosljedno)
	2

	
	
	U potpunosti uspostavljeno i primjenjuje se (politike usvojene, dostupne)
	3

	KLJUČNE OPERATIVNE POLITIKE

	Kriteriji
	Dokaz
	Nivo ispunjenosti
	Bodovi

	Obuhvaćene ključne oblasti (prijem, posjete, pravila, upravljanje slučajem, sigurnost, pritužbe)
	Set politika/procedura
	Nije uspostavljeno

	0

	
	
	Djelimično uspostavljeno (obuhvaćen dio oblasti)
	2

	
	
	U potpunosti uspostavljeno i primjenjuje se (sve ključne politike razvijene i usvojene)
	3

	PRIMJENA I DOSTUPNOST

	Kriteriji
	Dokaz
	Nivo ispunjenosti
	Bodovi

	Politike su dostupne i primjenjuju se u radu sa korisnicima i osobljem
	Informativni materijali, evidencije
	Nije uspostavljeno

	0

	
	
	Djelimično uspostavljeno (dostupne, ali se ne primjenjuju dosljedno)
	1

	
	
	U potpunosti uspostavljeno i primjenjuje se u praksi
	2

	STANDARDIZOVANE EVIDENCIJE I OBRASCI

	Kriteriji
	Dokaz
	Nivo ispunjenosti
	Bodovi

	[image: Bullseye with solid fill]Koriste se standardizirani obrasci i evidencije u radu
	Obrasci
	Nije uspostavljeno

	0

	
	
	Djelimično uspostavljeno  (obrasci postoje, ali se ne koriste dosljedno)
	2

	
	
		



	U potpunosti uspostavljeno i koriste se



	3





10. [bookmark: _Toc234196303]Procedura javnog poziva i odabira

Postupak odabira pružalaca usluga smještaja i podrške žrtvama trgovine ljudima provodi se putem javnog poziva, kojeg objavljuje Ministarstvo sigurnosti Bosne i Hercegovine.

Javni poziv objavljuje se na službenoj web stranici Ministarstva i sadrži predmet javnog poziva, uslove za učešće, popis potrebne dokumentacije, rok i način podnošenja prijava, kao i prijavni obrazac. 

Prijave se podnose na propisanom obrascu, uz dostavljanje tražene dokumentacije, u zatvorenoj koverti, preporučenom poštom. Nepotpune i neblagovremene prijave neće se razmatrati.

Ministar sigurnosti imenuje Komisiju za razmatranje i ocjenjivanje prijava, koju čine predstavnici relevantnih institucija uključenih u borbu protiv trgovine ljudima i zaštitu žrtava, uključujući. Ministarstva sigurnosti BiH (Odsjek za borbu protiv trgovine ljudima i Sektor za imigraciju), Ministarstva za ljudska prava i izbjeglice BiH, Državne agencije za istrage i zaštitu i Službe za poslove strancima.

Komisija vrši pregled i ocjenjivanje prijava na osnovu dostavljene dokumentacije, kriterija i sistema bodovanja definisanih ovim dokumentom, te može izvršiti provjeru tačnosti podataka navedenih u prijavi.

Na osnovu izvršenog bodovanja, Komisija utvrđuje rang listu prijavljenih pružaoca usluge i dostavlja ministru sigurnosti izvještaj sa prijedlogom za odabir jednog ili više pružaoca usluge.

Sa odabranim pružaocima usluge zaključuje se Protokol o saradnji i osiguranju smještaja za žrtve trgovine ljudima u Bosni i Hercegovini, sukladno važećim propisima.

Pružaoc usluge koji je učestvovao u postupku, a nije zadovoljan odlukom o izboru, može uložiti prigovor ministru sigurnosti Bosne i Hercegovine u roku od pet dana od dana prijema obavještenja o izboru.

11. [bookmark: _Toc234196304]Monitoring, kontrola kvaliteta i evaluacija

Bottom of FormRadi osiguranja kvaliteta usluga i zaštite prava žrtava trgovine ljudima Ministarstvo sigurnosti, Odsjek za borbu protiv trgovine ljudima provodi monitoring, kontrolu kvaliteta i evaluaciju rada pružalaca usluga sa kojim je potpisan protokol za pružanje smještaja i pomoći žrtvama trgovine ljudima u Bosni i Hercegovini.

Monitoring podrazumijeva kontinuirano praćenje rada pružalaca usluga u odnosu na standarde definisane ovim dokumentom, uključujući kvalitet pruženih usluga, uslove smještaja, način postupanja prema korisnicima i poštivanje njihovih prava.

Tokom trajanja saradnje, provodi se najmanje jedna redovna monitoring posjeta.

Pored toga, monitoring se može provoditi i putem:

· analize izvještaja koje dostavljaju pružaoci usluga;
· uvida u dokumentaciju o radu i pruženim uslugama; 
· komunikacije sa nadležnim institucijama uključenim u zaštitu žrtava trgovine ljudima; 
· dodatnih terenskih posjeta, kada se za to ukaže potreba. 

Pružaoci usluga vode urednu i ažurnu dokumentaciju o radu i korisnicima, te na zahtjev dostavljaju izvještaje nadležnim organima.

Podaci o broju smještenih žrtava koje vodi pružalac usluge moraju biti usklađeni sa podacima objavljenim na zvaničnom statističkom portalu Ministarstva sigurnosti Bosne i Hercegovine i redovno ažurirani u skladu s važećim metodologijama.

Evaluacija rada pružalaca usluga vrši se periodično, s ciljem sagledavanja kvaliteta usluga, identifikacije izazova u radu i unapređenja sistema zaštite.

Nalazi monitoringa i evaluacije koriste se za davanje preporuka i unapređenje rada pružaoca usluge, a u slučaju utvrđenih nepravilnosti mogu biti osnov za pokretanje odgovarajućih postupaka, uključujući i raskid protokola o saradnji.

12. [bookmark: _Toc234196305]Suspenzija i prestanak statusa

Status pružaoca usluga može biti suspendovan ili ukinut u slučaju neispunjavanja obaveza definisanih ugovorom, ovim standardima ili važećim propisima.

Suspenzija statusa izriče se u slučajevima kada se utvrde nepravilnosti u radu koje ne ugrožavaju neposredno sigurnost i prava korisnika, a koje je moguće otkloniti u ostavljenom roku.

U slučaju suspenzije, pružaocu usluga određuje se rok za otklanjanje utvrđenih nepravilnosti, uz praćenje realizacije preporuka od strane nadležnog organa.

Prestanak statusa pružaoca usluga smještaja za žrtve trgovine ljudima može nastupiti u sljedećim slučajevima:

· ukoliko pružalac usluga ne otkloni utvrđene nepravilnosti u ostavljenom roku; 
· u slučaju ozbiljnih ili ponovljenih kršenja standarda; 
· ukoliko se utvrdi da su dostavljeni netačni ili obmanjujući podaci u postupku prijave;
· u slučaju postupanja koje ugrožava sigurnost, dostojanstvo ili prava korisnika. 

Odluku o suspenziji ili prestanku statusa donosi Ministarstvo sigurnosti Bosne i Hercegovine, na osnovu nalaza monitoringa, evaluacije ili drugih relevantnih informacija.

Prije donošenja odluke, pružaocu usluga omogućava se da se izjasni o utvrđenim nepravilnostima, u skladu sa principima pravičnosti i transparentnosti postupka.

U slučaju prestanka statusa, Ministarstvo sigurnosti Bosne i Hercegovine poduzima mjere kako bi se osigurao kontinuitet zaštite i podrške korisnicima.


13. [bookmark: _Toc234196306]Prilozi i obrasci

1) SKL-01 – Obrazac za prijem u sklonište
(evidentiranje inicijalnog prijema korisnika/ce, osnovnih identifikacionih podataka, sigurnosnih i zdravstvenih informacija, te podataka o upućivanju i hitnim potrebama)

2) SKL-02 – Obrazac za procjenu potreba i procjenu rizika
(procjena sigurnosnih, zdravstvenih, psiholoških i pravnih potreba korisnika/ce, uključujući procjenu sigurnosnih rizika i planiranje hitnih mjera podrške)

3) SKL-03 – Saglasnost za obradu i zaštitu ličnih podataka
(osiguravanje zakonite obrade ličnih podataka, zaštite privatnosti korisnika/ca i informisanog pristanka u skladu sa principima povjerljivosti i zaštite podataka)

4) SKL-04A – Informisani pristanak na smještaj za punoljetne osobe 
(evidentiranje dobrovoljnog i informisanog pristanka punoljetnih korisnika/ca na smještaj i korištenje usluga skloništa)

5) SKL-04B – Informisani pristanak na smještaj za maloljetne osobe
(evidentiranje saglasnosti roditelja, zakonskog zastupnika ili staratelja za smještaj maloljetnog korisnika/ce)

6) SKL-05 – Individualni plan podrške i reintegracije
(planiranje individualizovane podrške, definisanje ciljeva, aktivnosti, odgovornosti i mjera reintegracije korisnika/ce)

7) SKL-06 – Evidencija pruženih usluga
(kontinuirano evidentiranje svih usluga i aktivnosti pruženih korisniku/ci tokom boravka u skloništu)

8) SKL-07 – Zdravstvena procjena i saglasnost za medicinske intervencije
(inicijalna zdravstvena procjena korisnika/ce, evidencija praćenja pruženih usluga i evidentiranje saglasnosti za medicinske preglede i intervencije)

9) SKL-08 – Obrazac za podnošenje pritužbi
(osiguranje mehanizma za podnošenje pritužbi i zaštite prava korisnika/ca)

10) SKL-09 – Zahtjev za prekid korištenja usluge/smještaja
(za slučajeve napuštanja skloništa na zahtjev korisnika/ce ili po svim drugim osnovama osim redovnog otpusta korisnika/ce iz skloništa)

11) SKL-10 – Obrazac za premještaj
(za slučajeve premještanja žrtve iz skloništa na drugu lokaciju tokom pružanja usluga)

12) SKL-11 – Obrazac za otpust iz skloništa
(formalno evidentiranje završetka boravka i pružanja usluga korisniku/ci, uključujući za maloljetna lica, te procjenu stanja pri otpustu i preporuke za dalju podršku)

13) SKL-12 – Obrazac za procjenu zadovoljstva korisnika
(formalno evidentiranje zadovoljstva korisnika/ca pruženim uslugama skloništa za žrtve trgovine ljudima prilikom napuštanja skloništa)

